
JUBILEAJ DATOJ DE LA JARO 2005 

gravaj por la rusia E-movado 

Ilja Ostrovskij (1855 - ?) - 150 jaroj 
Antoni Kof man (1865 - 1940) - 140 jaroj 
Aleksandr Saĥarov (1865 - 1942) - 140 jaroj 
Universalaj Kongresoj de Esperanto - 100 jaroj 
SEJM (Sovetia Esperantista Junulara Movado) - 40 jaroj 
Tihvina E-klubo - 30 jaroj 
15.01 - Danielo Kolker - 70 jaroj 
03.02 - Paul Ariste (1905 - 1990) - 100 jaroj 
09.02 - Srigorij Demidjuk (1895 - 1985) - 110 jaroj 
09.02 - Henrik Seppik (1905 - 1990) - 100 jaroj 
11.02 - Sergej Kuznecov - 60 jaroj 
14.02 - Igorj Fejgin - 50 jaroj 
27.02 - Jomart Amzejev - 50 jaroj 
11.03 - Vladimir Sibircev - 70 jaroj 
14.03 - Viktor ĉrigorjev - 80 jaroj 
03.04 - Seorgij Teterin (1905 - 1972) - 100 jaroj 
14.04 - David Armand (1905 - 1976) - 100 jaroj 
01.05 - Viktor Ĵavoronkov (1885 - 1938) - 120 jaroj 

A 

19.05 - Sergej Derevjannih - 40 jaroj 

21.05 - Vera Vlasova - 50 jaroj 

17.06 - Vladimir Samodaj - 70 jaroj 

26.06 - Jelena Lebedeva (1965 - 1997) - 40 jaroj 

15.07 - Vladimir Ŝmurlo (1865 - 1931) - 140 jaroj 

15.07 - Dmitrij Oŝĉepkov - 40 jaroj 

24.07 - Vadim Ĥmelinskij - 70 jaroj 

14.08 - Mikaelo Lineckij - 60 jaroj 

17.08 - Aleksandr Fjodorov - 50 jaroj 

10.09 - Eŭgeno Aisberg (1905 - 1980) - 100 jaroj 

11.09 - Irina Kirina - 40 jaroj 

03.11 - Oljga Semjonova - 50 jaroj 

06.11 - Oleg Kuznecov (1965 - 2001) - 40 jaroj 

10.12 - Nikolaj Danovskij (1905 - 1988) - 100 jaroj 

13.12 - Andrej Liskov - 40 jaroj 

14.12 - Herbert Muravkin (1905 - 1937) - 100 jaroj 

24.12 - Stanislav Kotljarov - 70 jaroj 



SURVOJE AL REK-EOLA-2005 

REU-estraranoj, UES kaj Tjumena E-klubo “Revo” daŭrigas laboron pri kun- 
organizado de REK-EoLA-2005. Nia entuziasmo kaj optimismo ne velkas, ideoj 
kaj energio ne mankas. Jen estas unu el la ideoj: urala esperantistaro anoncas sian 
intereson aranĝi dum REK kelkajn programerojn sub la titolo “SEJM - kvardek- 
jara”, kiuj estos dediĉitaj al la 40-jariĝo de la organizita sovetia junulara E- 
movado. Ni jam komencis kontakti la fondintojn de SEJM kaj multajn iamajn 
SEJM-aktivulojn kaj kun ĝojo vidas, ke nia ideo trovas reeĥon en multaj animoj. 
Jam aliĝis aŭ esprimis sian deziron baldaŭ aliĝi: V.Samodaj, A.Gonĉarov, 
M.Bronŝtejn, V.Aroloviĉ, V.Bespalov, L.Novikova, V.Roĵdestvenskij, 
A.Kalaŝnikov, D.Cibulevskij k.a. Ni havos ŝancon rigardi la historion de nia E- 
movado, aŭskulti rememorojn de SEJM-aktivuloj, vidi fotojn. Retrorigardante la 
pasintan gloron ni povas ne nur taksi la signifon, valorecon de iamaj eventoj, sed 
eble pli bone komprenos tion, kio okazas en nia movado nun. Iu bone diris, ke re- 
memorante pri la pasinteco ni samtempe penas per tio prizorgi la estontecon. 

Krome, uralaj esper- 
antistoj iniciatis fondu- 
son sub la titolo “SEJM 
- kvardekjara”, la 
kolektota mono estos 
uzita por faciligi parto- 
prenon de SEJM- 
veteranoj en aranĝoj de 
REK-24. Jam tri 
Jekaterinburgaj esper- 
antistoj donacis por la 
fonduso 6000 rublojn. 

La dezirantoj subteni la 
iniciaton povas sendi 
monon laŭ la adreso: Jekaterinburg, 620041, ab.k. 132, Kndrjavcev Viktor Vasil- 
jeviĉ kun la indiko “por fonduso “SEJM-kvardekjara””. 

Daŭrigante formikan laboron por preparo de EoLA-17 ni devas rimarki, ke es- 
tas vere mirinde konstati dume nesufiĉan aktivecon de REJM-anoj en okazonta 
aranĝo. Sed ni esperas, ke tio estas manko dume kuracebla, kaj alvokas REJM- 
anojn engaĝiĝi pli aktive. Jam certiĝis la afero de la amasejo: unu tagnonkto en la 
amasejo en “Bodrostj” kostos 50 rublojn. Eble multaj atendis ĝuste tiun informon! 
Nun finu naĝi en duboj kaj aliĝu al EoLA! 

La organiza teamo daŭre kolektas sinanonsojn por partopreno en diversaj bran- 
ĉoj de EoLA-17. Daŭras kontaktoj kun niaj muzikistoj, bardoj, kiuj povos muzikigi 
la etoson dum REK-EoLA: M.Bronŝtejn, S.Bozin kun la grupo, A.Peĉonkin, 
A.Radajev, V.Soroka, A.Obrezkov. 

Karaj amikoj! Gis REK-EoLA-2005 restas malpli ol du monatoj! Vekiĝu de 
vintra donno kaj malaktiveco! Aliĝu! Venu al Jekaterinburg por ricevi historiajn, 
geografiajn kaj artajn impresojn! 



en Jekaterinburg ĉiuj E-renkontiĝoj estas tre bonetosaj 

Anatolo Sidorov (Sankt~Peterburg) 

Grigorij Demidjuk — motoro de la sovetia 
esperantista movado de la 1920-30-aj jaroj 

La mondfama, sed senespere arkaiĝinta “Enciklopedio de Esperanto” 1 per 10 
linioj informas pri sovetia esperantisto G.Demidjuk. Estas konate, ke Demidjuk es- 
tis unu el la plej brilaj steloj en konstelacio de la sovetiaj esperantistoj. Ci-jare la 
tuta esperantistaro celebros du datrevenojn: 110 jaroj post la naskiĝo de Demidjuk 
kaj 20 jaroj post lia morto. Tamen kion oni scias pri Demidjuk krom tio, ke li estis 
komunista esperantisto kaj eminenta sciencisto? Mi proponas pli riĉan biografian 
skizon, ol donis la “Enciklopedio”. 

Grigorij Prokopjeviĉ Demidjuk naskiĝis la 9-an de februaro 1895 en la vilaĝo 
Podomŝe, en Brest-Litovska distrikto de Grodna gubemio. Fine de la 90-aj jaroj 
liaj gepatroj transloĝiĝis en Moskvon. La patro de Grigorij laboris kiel fervojisto. 

Grigorij ellernis Esperanton en 1909. En Moskvo li finis Komercan lernejon. 
Estante studento, li en 1912-14 aktivis en Moskva Societo Esperantista 2 . En 1914 li 
kun M.Aleksandrov publikigis protestan leteron “Pro tro ofta eldonado de glu- 
markoj Esperantaj ne por propagando kaj utilo de Esperanto, sed por propraj celoj 
de eldonistoj” 3 . 

Post komenco de la Unua Mondmilito Grigorij militiservis kiel volontulo en ar- 
tileria baterio ĝis la fino de la milito. En januaro 1919 li estis denove mobilizita 
kiel oficiro kaj batalis kontraŭ la armeoj de Kolĉak kaj Judeniĉ. En 1920 li estis 
sendita al Cefa Arme-inĝeniera lemejo, al fako pri civila uzo de la eksplodmateria- 
loj. 

En 1921 Grigorij eksiĝinte el la Ruĝa Armeo renovigas sian E-agadon. (En la 
sama jaro estis fondita Sovetlanda Esperantista Unio - SEU.) 

En junio 1922 en Moskvo G.Demidjuk, N.Futerfas, N.Nekrasov, V.Poljakov, 
S.Hajdovskij, E.Mihalski fondis eldonasocion “LaNova Epoko” kaj samnoman lit- 
eratur-socian intemacian revuon. En la sama jaro Moskvon vizitis la fondinto de 
Sennacieca Asocio Tutmonda (SAT) Eŭgeno Lanti por organizi kunlaboron de du 
revoluciaj laboristaj organizaĵoj. Kun Lanti amikiĝis Demidjuk kaj N.Nekrasov, 
ilia korespondado daŭris dum dek jaroj: 1922-1932 4 . 

La revuo helpis al la redakcianoj kontakti multajn esperantistojn sovetiajn kaj 
eksterlandajn. Ili ankaŭ eldonis libretojn en Esperanto kun versaĵoj de Mihalski kaj 
Nekrasov. La redakcio ekspedis “La Novan Epokon” al multaj Esperantaj gazetoj 
de la mondo, kiuj reciproke kaj interŝanĝe alsendis siajn gazetojn kaj ankaŭ eĉ - 
por recenzado - Esperanto-librojn. “La Nova Epoko” fariĝis vaste konata inter 
tiama progresema esperantistaro. De la alia flanko la gazeto estis por la intemacia 


1 Enciklopedio de Esperanto, Budapest, 1986, p. 107. 

2 La Ondo de Esperanto, 1913, N° 11, p. 176; 1914, Ns 1, p. 6. 

3 La Ondo de Esperanto, 1914, N° 1, p. 51. 

4 Lins U. Drezen, Lanti kaj “La Nova Epoko” // Sennacieca Revuo, 1990, Ns 118, pp. 1-15. 

esperantistaro fenestro al postrevolucia Ruslando. 

En 1923 Demidjuk estis elektita kiel organiza sekretario de SEU. Pro la ko- 
misiita laboro aperis serio de revoluciaj verkoj de la “Komunista biblioteko”: 
“Jarkvino de la Oktobra Revolucio. Kvinjaro de Sovetlando” de L.Sosnovskij 
(1923), “Revoluciaj kantoj” (1923). En 1924 aperis “Komunista Movado. Historia 
skizo” en traduko de G.Demidjuk. 

En 1923 al la 3-a SAT-kongreso en Kaselo venis ses sovetiaj esperantistoj, inter 
ili ankaŭ Demidjuk. Dank’ al kongmo de la politikaj celoj de SAT kaj SEU estis 
lanĉita fruktodona kunlaboro de ambaŭ organizoj konforme al la proklamitaj celoj. 
Kadre de la kunlaboro Demidjuk gvidis la scienc-teknikan parton, N.Nekrasov - la 
literaturan, la franco M.Boubou - la pedagogian. SAT-organoj “Sennaciulo” kaj 
“Sennacieca Revuo” estis la plej popularaj kaj vaste legataj ne nur en Sovetio kaj 
Germanio, sed ankaŭ tra la tuta mondo. 

Dum la 6-a SAT-Kongreso, okazinta en 
Leningrado en 1926, Demidjuk konatiĝis kun 
germanaj eldonistoj de SAT-literaturo - Walter 
Kampfrad kaj Otto Bafiler, kiuj iĝis liaj plej in- 
timaj amikoj kaj kunlaborantoj. 

En 1926 aperis lemolibro “Radio- 
Esperanto” 1 verkita de Demidjuk. Samjare SAT 
eldonis en lia traduko la libron de V.Lenin 
“Stato kaj revolucio”. 

CK SEU starigis al Demidjuk taskojn: el- 
donado de “Bulteno de CK SEU”, “Internacia 
Lingvo” (en la rasa), eldonado de lemolibroj, 
vortaroj, propagandaj presaĵoj. Demidjuk sukce- 
sis grave ampleksigi la eldonlaboron - aperis 
lemolibroj de S.Rublov (1927), V.Svistunov 
(1928), vortaroj Esperanto-rusa de V.Sutkovoj 
(1928) kaj Granda msa-Esperanta de I.Izgur kaj 

1912. Grigorij estas lernejano V.Kolĉinskij (1933), “Biblioteko de la sovetia 
esperantisto” en la msa. 

En 1928 G.Demidjuk kaj A.Jodko ricevas nomumon kiel respondecaj redak- 
toroj de la grava enlanda revuo “Informoj de CK SEU”. 

La eldonado helpis plifortigi la financan bazon de SEU, lui vastan ejon por li- 
brotenejo, ekspedejo, havi pagatan laboranton - kamaradon P.Gavrilov, kiu ĝis 
tiam estis librovendisto en la librejo “Novaja Derevnja”. Fortiĝis ankaŭ SAT, vas- 
tigante sian eldonlaboron. A1 tiu periodo apartenas iniciataj klopodoj de 
N.Modenov, kiu laboris kiel vicestro de la Popola Komisarejo de la Poŝto. Tiam 
estis emisiitaj poŝtmarkoj kun E-teksto: “Inventisto de radio - Popov” (1925, 
1927), “VI Intemacia proletaria Esperanto-Kongreso 1926” (1926), “1887-1927 



1 PaflHO-3cnepaHTO. IlepBoe 03HaK0MJieHHe paflHomoĈHTejM c acnepaHTO. PyccKO- 
acnepaHTCKHH h 3cnepaHTO-py cckhĥ cjioBapnKH, “HoBaa 3noxa”, 1926, 32 c. 

XL Esperanto” (1927), “Centra Telegrafo Moskvo” (1930), “Volĥov HES je la 
nomo de Lenin” (1930). Kun propagandaj celoj estis eldonitaj dum 1926-1927 
poŝtkartoj kun favoraj al Esperanto esprimoj de komunistaj eminentuloj: 
A.Lunaĉarskij, L.Sosnovskij, M.Boguslavskij, V.Kolarov kaj H.Barbusse, Sen 
Katayama, L.Krasin. 

Dum la 1920-aj Demidjuk kontribuis al multaj E-organoj. Liaj artikoloj pub- 
likiĝis en ruslingvaj gazetoj “Sovetia Esperantisto”, “Informoj de CK SEU”, “In- 
temacia Lingvo”. Ankaŭ en la artikolkolekto “Sur vojo al intemacia lingvo” 
(Moskvo, 1926) aperis lia artikolo “Movado por la intemacia lingvo” (en la rasa). 
Li ankaŭ kontribuis al “Sennaciulo” kaj “Sennacieca Revuo”. 

En 1929 Demidjuk partoprenis la 9-an SAT-Kongreson en Leipzig. Samjare es- 
tis eldonita vica verko de V.Lenin “Pri religio” en la traduko de Demidjuk. 

Verŝajne ĝuste dank’ al alta kvalito de liaj tradukoj de Lenin-verkoj Demidjuk 
en 1931 estis invitita partopreni en grandioza traduklaboro de la 16-voluma Lenin- 
verkaro. En 1932 aperis pomonata eldonplano. Estis publikigitaj prospektoj kaj 
varba glumarko por Esperanta eldono kun la teksto “Subtenu Lenin-verkaron”. Sed 
pro nekonata kialo la planita eldonserio ne aperis. 

Fine de la 1920-aj streĉiĝis rilatoj inter SAT kaj SEU, ĉar komunistaj esper- 
antistoj, precipe en Germanio kaj Sovetio, deziris ke SAT agu sub gvido de Ko- 
minterno. (En 1929, antaŭ prognozebla skismo, SAT entute havis 6329 membrojn, 
inter ili 1987 loĝis en Sovetio kaj 1833 - en Germanio; entute 3820 - 60,4 % de la 
SAT-anaro.) SAT-estraro kun Lanti ĉekape provis rezisti kontraŭ ĉiu ajn partia in- 
fluo. En komenco de la 30-aj pro politikaj, financaj kaj ideologiaj kaŭzoj la rilatoj 

inter SEU kaj SAT ĉesis. Pro la skismo 
sovetiaj esperantistoj perdis la eblon aboni 
SAT-organojn “Sennacieca Revuo” kaj 
“Sennaciulo” kaj aĉeti SAT-literaturon. Por 
ŝtopi la breĉon en 1930 en Leipzig estis 
fondita “Eldonkooperativo por Revolucia 
Esperanto-Literaturo” (EKRELO). En 
oktobro 1930 en Moskvo aperis nova ga- 
zeto “Intemaciisto”, kiu poste estis eldonata 
en Berlino. EKRELO dum 9 jaroj eldonis 
73 titolojn de revoluciaj kaj beletraj verkoj. 
Ciuj libroj estis presitaj en Moskvo kaj dis- 
vasitigitaj en la tutan mondon pere de Leip- 
zig-a agentejo, kiu apartenis al 
W.Kampfrad. Kontraŭ la enspezoj 
W.Kampfrad aĉetis por SEU litertipojn kaj 
cirilajn skribmaŝinojn, kiujn oni transportis 
helpe de la Komunista Partio de Germanio 
(KPG) al Sovetunio. 

Fakte Demidjuk estis dua gvidanto en 
EKRELO kune kun Walter Kampfrad, ĉar li 

respondecis pri la eldonagado de 
SEU. Demidjuk ne nur lingve 
kontrolis la verkojn, sed ankaŭ 
tradukis (ekz. I.Stalin “Kulturo 
nacia kaj intemacia”, 1931) 1 . 

Ekde 1931 pro la profesia 
trookupiteco Demidjuk ne povis 
dediĉi pli da tempo al E-agado. 

Guste fine de la 20-aj - komence 
de la 30-aj li laboris po 18 horojn 
ĉiutage! Li preskaŭ ĉesis labori 
por Esperanto, sed restis membro 
de CK SEU. 

Pro la skismo en 1932 ĉesis la 
dekjara korespondado inter 
Demidjuk kaj Lanti. La disiĝo es- 
tis por ambaŭ personoj doloriga 2 . 

Pro amasaj reprezalioj, kiuj fu- 
riozis en Sovetio fine de la 30-aj, 
estis arestitaj multaj gvidantoj de 
SEU kaj ordinaraj esperantistoj. 

Demidjuk-on oni arestis la 10-an de febmaro 1938. La 23-an de julio 1940 li 
estis akuzita “pro la partopreno en kontraŭsovetia organizaĵo (SAT)” kaj kondam- 
nita por 8 jaroj. La punejo de Demidjuk estis la urbo Kansko de Krasnojarska re- 
giono. En 1945-1955 li estis en ekzilo. 

Laŭ decido de la Milita tribunalo la 8-an de decembro 1955 Demidjuk estis 
plene rehonorigita. Evidente pro la senkaŭza puno kaj ekzilo Demidjuk rifuzis par- 
topreni en la renaskiĝinta E-agado. De tempo al tempo li vizitis Moskvan centran 
E-klubon. Certe moskvaj esperantistoj fieris kontakti la faman veteranon. Ekzem- 
ple la 11-an de marto 1974 ili aranĝis vesperon de rememoroj, dum kiu Demidjuk 
rakontis pri apero de Lenin-libro “Ŝtato kaj revolucio” en lia traduko 3 . 

Pro profesia laboro kaj poste pro la aĝo li ne partoprenis en E-agado 4 , preskaŭ 
ne korespondis, sed abonis kaj legis Esperanto-gazetojn kaj renkontiĝis kun ekster- 
landaj esploristoj: Eduard Borsboom 5 (1973) kaj Detlev Blanke (1982). D.Blanke 
dum sia renkontiĝo surprizis Demidjuk-on, informinte, ke la libron “Ŝtato kaj 
revolucio” oni eldonis en Japanio en 1967. En sia artikolo D.Blanke listigis verkojn 



Ĉefmĝeniero G.Demidjuk en 1937 


1 Blanke D. La historio de EKRELO // Impeto ‘91. Soci-politika kaj beletra almanako, 1991, 
pp. 69-89. 

2 Lins U. Disigitaj amikoj // La Ondo de Esperanto, 1996, JVs 3, pp. 16-20; JVs 4-5, pp. 14-21. 

3 XapbKoecKnŭ A. JlemiHCKaa KHiira - ŭoeBoe opy>KHe // CoBeTCKaa Monozteaa. (opraH U,K 
JIKCM JlaTBHH), JV° 145 (7423), 23 ihojis 1974 r. 

4 Demidjuk G. Mi ne timis persekutojn // La Ondo de Esperanto, 1997, JVs 2, pp. 26-27. 

5 Borsboom E. Vivo de Lanti, Parizo, SAT, 1976. 

de Demidjuk 1 . Temas pri: a) 5 tradu- 
koj de politikaj verkoj; b) 11 tradukoj 
de beletro; c) 1 literatura verko; ĉ) 2 
artikoloj scienc-teknikaj; d) 31 artiko- 
loj pri E-movado. 

Dum sia longa vivo Demidjuk estis 
multfoje arestita. 

La unuan fojon - en 1920 pro 
akuzo pri intenco vendi ŝtatposedatan 
alkoholon. (Tribunalo absolvis lin.) La 
duan - en 1924 pro trovitaj ĉe li 
stampiloj de la ŝtata deponejo de 
eksplodaĵoj. (Pri la stampiloj sciis lia 
ĉefo, kaj la akuzo estis refutita.) La 
trian - en 1931, kiam pro hazarda 
obuseksplodo estis homaj viktimoj. 
Demidjuk devis kontroli la eksplod- 
laborojn, sed ne faris tion. Laŭ decido 
de la Sekureca servo li estis kondam- 
nita por 3 jaroj; estis liberigita en 1932 
pro la interveno de la vicministro pri la 
en 1938 - vidu supre 2 . 



Demidjuk en 1970 

peza industrio Pjatakov. La kvaran fojon - 


Ankaŭ la profesia agado de Grigorij Prokopjeviĉ Demidjuk imponas. 

Li komencis labori en 1920 en “Vzrivselprom”. 

En 1930 li lanĉis regulan aperigon de la scienc-teknikaj artikolaroj “Vzrivnoje 
delo”. 

En 1933 li estis ĉefinĝeniero de la trusto “Sojuzvzrivprom”. Pro uzo de malpli 
danĝeraj eksplodmaterialoj anstataŭ la dinamitaj Demidjuk en 1936 ricevis gratu- 
lon de la Ministro pri la peza industrio S.Orĝonikidze. Demidjuk esploris opti- 
mumigon de eksplodseriaj parametroj kaj kreis inĝenierajn metodojn de ties 
kalkulo kaj projektado. 

En 1937 Demidjuk aperigis la unuan en Sovetio lemolibron “Eksplodlaboroj”. 
Gis sia aresto en 1938 Demidjuk laboris kiel instruisto en la Instituto de onninado. 
Pro entuta kontribuo al fako de esploroj pri eksplodoj kaj pro la publikigitaj verkoj 
en 1938 li fariĝis kandidato pri la teknikaj sciencoj. Demidjuk la unua en landa lit- 
eraturo donis gravajn rekomendojn pri normouzo en eksplodlaboroj, kio instigis al 
akumulo de la sperto en tiu fako. 

Post la rehonorigo Demidjuk revenis Moskvon kaj komencis labori en Mineja 


1 Blanke D. Renkontiĝo kun Grigori Demidjuk // Der Esperantist, 1984, Ns 1 (123), pp. 5-7; 

1985, Ns 4(132), p. 82. 

2 Informo de Centra arkivo de Sekureca servo de USSR, 26 aprilo 1991, Ns 10/A-l 176. 

Instituto de Akademio de la Sciencoj de Sovetio. 

En 1964 li fariĝis doktoro pri la teknikaj sciencoj. 

En 1968 li estis jam profesoro kaj laboris plu en la Instituto de Minindustrio. 

En 1975 li estis honorita kiel “Merita aganto en scienco kaj tekniko de 
RSFSR”. 

En 1980 li fariĝis pensiulo, sed laboris plu en la sama Instituto kiel scienca 
konsultanto. 

Rezultoj de liaj scienc-teknikaj esploroj estis prezentitaj en la temaj eksponaĵoj 
de la fako de la sciencoi pri la Tero en la pavilono “Kosmo” de la ekspozicio 
“VDNĤ”. 

Dum sia vivo Demidjuk publikigis en la teknika literaturo pli ol 220 sciencajn 
verkojn, inkluzive 39 monografiojn, librojn kaj broŝurojn, ankaŭ 6 verkojn en la 
fremdaj lingvoj. Li aktive partoprenis en aranĝo de la tutsovetiaj scienc-teknikaj 
konferencoj, faris sciencajn prelegojn en Bulgario, Pollando kaj Ĉeĥoslovakio. 

Demidjuk estis redakcia konsilanto de la eldonejo “Nedra” (“Tera sino”), re- 
dakciano de la revuo “Gornoje delo” (“Mina Industrio”), partoprenis kiel scienca 
konsultanto de “Granda Sovetia Enciklopedio” (3-a eld.) kaj de “Gornaja Encik- 
lopedija” (“Mina Enciklopedio”). 

Pro multjara laborado la ŝtato honoris Demidjuk-on per la ordeno “Insigno de 
honoro” kaj per kvin medaloj; li ricevis ankaŭ la fakajn insignojn “Saktista gloro” 
de la 1-a kaj 2-a gradoj. 

Mortis Grigorij Prokopjeviĉ Demidjuk en Moskvo la 6-an de novembro 1985 1 . 

Pri G.Demidjuk la ASE-bulteno publikigis modestan memorartikolon 2 . 

P.S. Se vi havas aliajn informojn pri G.Demidjuk, bonvolu sendi ilin al Anatolo 
Sidorov poŝte 192242, Sankt-Peterburg, str.Belgradskaja 10/3 - 27; aŭ rete 
<anasido@esperanto. spb .ru>. 


LA FESTIVALO EN DAGESTANO 

La Intemacia E-Festivalo “Paco kaj Espero” estas planata inter la 7-a kaj 12-a 
de majo 2005 en Maĥaĉkala. La registaro de Dagestano promesas seriozan subte- 
non de la aranĝo kaj faros ĉion por ke la partoprenantoj estu kontentaj, ricevu be- 
lajn impresojn ktp. 

En la provizora programo estas antaŭvidataj: loĝado en bonegaj kondiĉoj en la 
ĉemara ripozejo “Oraj sabloj”; interkona vespero; solena malfermo kun partopreno 
de gvidantoj de la respubliko, de famaj poetoj kaj artistoj en la speciala salono; 
fotoekspozicio “La Mondo de Espero” - viaj verkoj estas bonvenaj; intemaciaj 
koncertoj; vizito al la festa koncerto de kulturmajstroj de la respubliko - eventuale 
kun partopreno de la gastoj; partopreno en la festaj aranĝoj de la respubliko; 
ekskurso al la 5-miljara urbo Derbento kun ĝia fama fortikaĵo kaj vina aŭ konjaka 


1 Der Esperantist, 1986, N° 2 (136), p. 42. 

2 romapoe A. r.n.jfeMUflioK // MHĴjopMaunoHHbiii ĈKMUieTeHt AC3, 1986, N° 3 (57). 

uzino kun gustumado de niaj sunaj trinkaĵoj; ŝipa ekskurso kun ŝaŝlikumado; kom- 
preneble, kvizoj, bard-kafejo kaj diskotekoj ankaŭ ne mankos. 

Ciujn gastojn oni renkontos en la flughaveno kaj la stacidomo, dum la tuta se- 
majno ĉe ni deĵoros bona buso. Speciale por tiuj, kiuj demandas min pri la seku- 
reco: la situacio estas kvieta, krome, oni speciale gardos la ripozejon. Por dages- 
tananoj la vortoj “amikeco” kaj “gasto” estas sanktaj! Dum la tuta periodo ĉe ni de- 
ĵoros ĵurnalistoj, inkluzive la respublikan televidon. Okazos gazetaraj konferencoj; 
ĉiu partoprenanto krom la suveniroj ktp. ricevos ankaŭ la filmon pri la aranĝo. Es- 
tas preparata speciala kolora fotorevuo pri Dagestano en Esperanto. Ankaŭ pluraj 
aliaj surprizoj atendas la partoprenontojn! Koran bonvenon! 

Pri la vizoj por eksterlandaj gastoj zorgos la registaro. La organiza teamo ne es- 
tas tro granda, sed inkluzivas du ministrojn, vicurbestron kaj aliajn gravulojn, 
ankaŭ la prezidanton de REU, ni strebos fari ĉion por bonfarto de niaj gastoj! 

Ĉiujn detaloin petu rete <iunusov@xtreem.ru>, <iunusov@dinet.ra>, telefone 
kaj fakse: +7-8722-630643. 

Abdurahman Junusov, prezidanto de la Organiza komitato 

INTERNACIA SEMINARIO PRI KUNLABORO DE ĜEMELURBAJ 

E-KOLEKTIVOJ 

Karaj gesamideanoj, Tiĥvina Esperanto-Klubo invitas vin partopreni semi- 
narion kun la temo esence grava por emfazi utilon de nia lingvo. La seminario pri 
la temo “Sperto kaj perspektivo de kunlaboro inter ĝemelurbaj Esperantistaj kolek- 
tivoj” okazos en Tiĥvin sub aŭspicioj de la Urbestraro ekde la 17-a ĝis la 20-a de 
septembro 2005. La programo, kiun vi ricevos poste, antaŭvidas laboron kaj dis- 
tron, do - laŭtemajn prelegojn kaj diskutojn, kreon de la programo pri ĝemelurba 
esperantista kunlaboro por la sekvanta jarkvino, kvizon, koncerton, ekskursojn, 
ŝaŝlikumadon en arbaro k.t.p. Post la oficiala programo, ekde la 21-a de septembro 
por dezirantoj okazos tuttaga ekskurso al Velikij Novgorod. Same por dezirantoj 
estos organizita kelktaga restado en Sankt-Peterburgo. 

Ni kun ĝojo akceptos la gastojn el la ĝemelurboj de Tiĥvin - Imatra 
(Finnlando), Herouville Saint Clair (Francio), Trosa (Svedio). Esperantistoj en la 
menciitaj urboj ricevis informojn pri la seminario anticipe kaj anoncis provizoran 
partoprenon. Ĉar burokratia preparado de invitleteroj por ricevo de rasaj enirvizoj 
okupas sufiĉe longan tempon, ni petas ĉiun alvenonton eksterlandan sendi al ni 
kserokopion de la pasporto kaj aliĝilon kun bezonataj informoj (petu specimenon 
ĉe la organizantoj). Ĉion ĉi ni devas ricevi antaŭ la 01-a de aprilo. 

Ni bonvenigas ankaŭ interesiĝantojn el ĉiuj Esperanto-kluboj de Rusio kaj 
ekssovetiaj ŝtatoj, kies urboj havas ĝemelajn ligojn kun eksterlando. La seminario 
prezentas unikan eblon informiĝi pri kunlaboraj spertoj jam provitaj, rakonti pri 
spertoj propraj kaj ĝui kelktagan internacian etoson en la antikva rusa urbo Tiĥvin. 
Aliĝiloj de la dezirantoj atingu nin antaŭ la 01-a de julio. Partoprenkotizo estas 
nula. La Urbestraro de Tiĥvin promesis provizi nemultekostan buson por veturigi 
ĉiujn partoprenontojn de la seminario el Sankt-Peterburg al Tiĥvin kaj reen, ankaŭ 
por la ekskurso al Velikij Novgorod. La kunvenejoj estas prezentotaj senpage. 




Ni antaŭvidas, ke eksterlandaj gastoj loĝos en la hejmoj de invitintoj. Se iu 
preferas hotelon - bonvolu informi nin pri tio. Por senvizaj gastoj ni aranĝos ne- 
multekostan (eble senpagan) loĝadon. Manĝoj okazos en la urbaj kafejoj/restora- 
cioj laŭplaĉe. La ekskursoj al la muzeoj de Tihvin kostas inter 1 kaj 2 eŭroj. Bon- 
volu ne sendi monon anticipe - ĉiujn bezonatajn pagojn vi sukcesos fari surloke. 

La aliĝilojn kaj pasportkopiojn sendu al: Kandalinskij Viktor, p/k 2, RUS- 
187556 Tiĥvin, Rusio. Kontaktebloj: Mikaelo Bronŝtejn - tel. hejma +7-81367- 
26093, retadreso <mamuto@rambler.ru>, tel./fakso ofica +7-81367-52443; Alek- 
sandr Belov - tel. hejma +7-81367-29638. 

INTERNACIA FESTIVALO DE KULTUROJ 

Dum 23-30.05.2005 en la ĉefurbo de Ukrainio Kievo okazos Intemacia Festi- 
valo de kulturoj. Mi volas, ke la Festivalo estu vasta montro de diversaj specoj de 
naciaj kulturoj: rakontado de interesaj legendoj, demonstro de kutimoj kaj moroj, 
dancoj, kantoj, lingvoj kaj eĉ naciaj manĝaĵoj. Ni rakontu, montm al ni mem, kiom 
interesaj estas niaj kulturoj! 

La aranĝo pasos en apudurba ripozejo, kiu situas en pitoreska arbaro kun freŝa 
aero. Tie sukcese okazis jam kelkaj intemaciaj E-aranĝoj. Periodo de la Festivalo 
estas elektita speciale por ke la partoprenantoj povu spekti ankaŭ la tradician ur- 
bofeston - Tagojn de Kievo (28-29.05). Kaj ne nur spekti, sed ankaŭ partopreni en 
ĝi: promesis trovi eblon veni JoMo, loĝanta en la franca ĝemelurbo Tuluzo; aten- 
datas knabina kant-ensemblo el alia nia ĝemelurbo Riga (Latvio); por vi kaj por la 
urbanoj ludos juna (19-jara) talenta pianisto el Rusio, laŭreato de multaj konkursoj 
- A.Korobejnikov (lian arton multaj esperantistoj jam ĝuis); estas traktata parto- 
preno de la ensemblo “Asorti” el Litovio; V.Samodaj el Moskvo, Honora Membro 
de UEA, rakontos pri Arabio kaj montros multajn lumbildojn; ni esperas pri parto- 
preno de aliaj interesaj artistoj kaj fakuloj. 

Mi scias, ke post la elstaraj pasintjaraj politikaj eventoj la nomo de mia lando 
fariĝis signife pli konata en la mondo ol antaŭe. Kial do ne veni kaj ne konatiĝi kun 
ĝi? Kievo estas tre bela urbo kun pli ol 1500-jara historio. Ege gravas, ke ni pre- 
paras la aranĝon kunlabore kun nia urbodomo, kaj de la sukceso de Festivalo de- 
pendas rilato al praktikaj ebloj de Esperanto-movado flanke de neesperantistoj. 

Mi serĉas kaj esperas pri viaj subteno kaj helpo: bonvolu plusendi la informon, 
rakontu pri ĝi al viaj amikoj (venu ankaŭ neesperantistoj por konvinkiĝi pri efikeco 
de la lingvo), la Festivalo fariĝu manifestacio de praktika uzo de Esperanto! 

La Informon N° 1 vi jam povas vidi ĉe <www.espero.kiev.ua> en la mbriko 
“Aranĝoj”. Mi planas baldaŭ meti tien la provizoran programon, kiu multe depen- 
das de viaj reeĥoj. Ne hezitu, venu, malfermu por vi novan landon Ukrainion! 

Kontaktebloj: Mikaelo Lineckij, UEA-Delegito por Kievo (Ukrainio), retadreso 
<limih@bigmir.net>; hejma telefonnumero +380-44-4320743, poŝtelefono +38- 
039-2477483; poŝtadreso - p.k. 91, Kijivo-201, UA-04201, Ukrainio. 

Mikaelo Lineckij (Kievo) 




LA IDEO MORTIS... VIVU LA IDEO! 

Pasas la kvina jaro post la ekeldono de nova rusia dumonata periodaĵo REGo - 
aktuala kaj multfaceta, estiĝinta nepra parto de la landa E-movado. Tio signifas, ke 
proksimiĝas la plej unua jubileo de nia gazeto, egalinteresa preskaŭ en ĉiuj nu- 
meroj. Eblas ankaŭ mencii la koloran kovrilon, unuafoje plibonigintan la ekstera- 
ĵon de ĝia 25-a numero. Sed tempo de la jubileaj laŭdegoj ankoraŭ ne venis, nun 
mi volas atentigi legantojn pri alia E-socia evento. 

Ekde la unua numero REGo per buŝoj de tiamaj estraranoj de REU kaj aktivu- 
loj-partoprenintoj de OkSEJT-40 deklaris la ideon okazigi en nia lando la plej gra- 
van aranĝon de oficiala E-mondo, nome UK. Estis nomitaj ĉefaj kondiĉoj kaj su- 
pozataj jaroj - 2006 aŭ pli taŭga 2007, “kiam nia lingvo havos 120-jaran jubileon, 
kaj Moskvo - la 860-jaran”. Kaj tio estis admirinda ideo! 

Mi ne scias pri aliaj ordinaraj esp-oj, sed mi mem tuj ekscitiĝis pro tiu alvoko 
“konsciiĝi pri la graveco de UK en Rusio kaj fari ĉion eblan” sialoke por akceli 
ĝin. Mi persone en mia aĝo longe post la juneco decidis nepre ekposedi E- 
paroladon aktive, por libere interkompreniĝi kun alveturontaj eksterlandanoj. Kiel 
montris mia vizito al REK-21 decembre de 2001, tio estis malfacila tasko por unu- 
sola entuziasmulo el fora minista loĝloko ĉe superakvita minejo. Sed perspektive 
estis kelkaj jaroj por atingi tion, kaj mi esperis la sukceson. A1 mi ŝajnas nun, ke 
ankaŭ multaj aliaj, ne havantaj sufiĉe da mono por alilandaj vojaĝoj, akceptis la 
ideon, kutimiĝis al tiuj pensoj kaj atendis “nian UK-on” samcele. 

Do, mi atente sekvis ĉiujn opiniojn en REGo por kaj kontraŭ tio, precipe post 
“skeptika prognozo” de la multsperta V.Aroloviĉ (REGo N° 5 (7), 2001), pentrinta 
malgajan bildon de “diversaj missurprizoj” dum la haste preparita UK; tiu artikolo 
videble malfervorigis ardon de iniciatintoj de rusia UK en baldaŭa tempo. La 
diskuto, proponita de la nuna REU-Prezidanto N.Gudskov por ellabori la strategian 
planon de rusia E-movado inkluzive UK (REGo N° 1 (14), 2003), estis bedaŭrinde 
malvigla kaj donis rezulton ne por utilo de UK en proksimaj jaroj. 

Defmitivan punkton en tiu demando starigis raporto de la Estraro de REU al la 
venonta Konferenco en Jekaterinburg sen iu ajn mencio pri konsidero de la de- 
mando dum ĝiaj kunsidoj. Kaj nun mi jam scias, ke ne nur la jaro 2006, sed ankaŭ 
2007 estas donita al aliaj landoj. Nu, kion do fari, se Rusio ĝenerale kaj REU 
aparte ne “maturiĝis por organizi UK-on, vidpunkte de la pozicio de Esperanto en 
la lando” kaj efektiva ekzisto de “necesa homa potencialo”. Ni konfesu en la Kon- 
ferenco, ke tio estis iom rapidema ideo kaj daŭre serĉu kuraĝon por kolekti “or- 
ganizajn fortojn, kiuj nuntempe ne estas tro abundaj en nia lando”. 

Sed la ideo estas proklamita, dum kelkaj jaroj ĝi varmigis niajn korojn, iugrade 
ĝi aldonis al ni fortojn kaj movis antaŭen. Kaj ĝi ne devas perei! 

En la nomo de senfamaj subtenantoj de tiu ideo mi petas la nunajn estraranojn 
kaj potencialajn kandidatojn anticipe pripensi la novan supozeblan “Jaron de UK” 
kaj post la Konferenco ĝustatempe firmigi siajn vicojn por inviti UK-on en Rusion. 
Ni devas frutempe vidi perspektivon kaj kompetenti pri tiu demando. 

Vladimir Sudakov (Rudnij, Primorskij regiono) 

RAPORTO DE LA REU-ESTRARO 


al la Konferenco de REU 

pri la agado en la jaro 2004 kaj komenco de la jaro 2005 


Inter la ĉefaj aktivecoj de REU, enorde plenumitaj de la Estraro kaj komisiitoj 
de REU, ni notu la sekvajn. 

1. Eldona kaj kultura agado 

1. Jarlibro-2004. 

2. Manlibro (2-a, aktualigita eldono). 

3. Regule kaj bonkvalite laŭ aspekto kaj enhavo aperadis REGo. 

4. Estis rearanĝita kaj aktualigita la ttt-ejo <www.reu.ru>; en ĝi regule aperas 
novaĵoj, atingeblas ĉefaj dokumentoj de REU, instmprogramoj ktp., ekzistas bone 
aranĝitaj fommoj. 

7. Estas prespreparita poezia antologio “Moskvaj sonoriloj” (en la momento de 
la skribo de la raporto, ĝi devas aperi antaŭ la Konferenco). 

8. Estis eldonita por propagandcela disvastigo mslingva broŝuro kun la artikolo 
de Claude Piron “Eŭropa interplekto de lingvoj” (“EBponeŭcKoe xiiTpocnneTemie 

H3BIKOB”). 

9. Daŭre regule aperadis la intemacia revuo “Komencanto”. 

Tamen ne estis eldonita la planita plurlingva broŝuro kun materialoj de sciencaj 
konferencoj pri minoritataj lingvoj (Maĥaĉkala 2003, Ceboksari 2004), ĉar la or- 
ganizintoj de la konferencoj ne sukcesis kolekti kontribuaĵojn de la partoprenintoj. 
Koncerne la planitajn kulturajn agojn, ankaŭ ne estis lanĉita planita konkurso por 
junaj verkemuloj. Bedaŭrinde, latentiĝis la funkciado de la Libroservo de REU, 
tion parte kompensas la libroservo de Moskva Esperanto-Centro, sed, unue, tio es- 
tas paliativo kaj, due, ankaŭ ties estonto estas necerta. 

2. Aranĝoj 

Tiudirekte estis plenumitaj la ĉefaj planitaj taskoj. 

1. Regiona renkontiĝo “Printempo en Uralo”, majo 2004. 

2. REU helpis al MASI kaj REJM en preparado de Moskva Antaŭ-Kongreso 
kaj Intemacia Junulara Kongreso (IJK-60), julio 2004. 

3. Rusiaj Esperanto-Tagoj (RET-04), Tiĥvin, aŭgusto 2004. 

4. REU helpis en organizo de la konferenco pri minoritataj lingvoj en Cebok- 
saro, oktobro 2004, kaj kontribuis al la sekvinta ĝin 9-a Lingva Festivalo. 

5. REU partoprenis en organizo de StRIGo-10, novembro 2004. 

6. Festado de la 10-jariĝo de la klubo MASI, 23.02.2005. 

7. Okazas preparlaboro pri REK-24 kaj EoLA-17, Jekaterinburg, aprilo-majo 




2005. Komenciĝis preparlaboroj pri RET-05, Jelec, aŭgusto 2005. 

3. Instru-metodika laboro 

1. En Moskvo estis establita profitdona E-centro, kiu okupiĝas pri instruado de 
lingvoj inkluzive Esperanton, kaj ankaŭ havas funkciantan libroservon. 

2. Irina Gonĉarova gvidis TEJO-ILEI-seminarion kaj trejnadon de grupgvidan- 
toj dum IJK-60. 

3. La klubo EK MASI okazigis instruadon de E-o al la biciklantoj, partoprenin- 
taj en la Internacia bicikla marŝo “Kritika maso”. 

4. Regule (dum kaj ekster aranĝoj) estis organizitaj ekzamenoj de ĈALK. 

Ne okazis iuj ajn planitaj entreprenoj pri kolektado de informoj pri instruado de 
Esperanto enlande, pri lemeja instruado ktp. 

4. Eksteraj rilatoj 

Ne ĉiuj planoj ĉi-rilate efektiviĝis - ekz., ne okazis REU-kontribuo al Ago- 
Tago. Inter veraj aktivecoj necesas noti la supremenciitan broŝuron de C.Piron, 
grandan laboron de Vik- 
toro Kudrjavcev, kiu 
sendis al diversaj gazetoj 
128 priesperantajn artiko- 
lojn, el kiuj ĉ. 30 estis pub- 
likigitaj, kaj agadon de 
Irina Gonĉarova kaj la 
klubo MASI, kiuj prezen- 
tis kaj propagandis E- 
movadon en junularaj so- 
ciaj organizoj (“World for 
You”, “Taking It Global”, 

AIESEC, eksperimenta 
lemejo “Perspektivo”, 

“Kritika maso” ktp). 



La Estraro kaj la Kontrol-revizia Komisiono de REU 
kunsidas dum UK-89 en Pekino 


Pri la persona kontribuo de la estraranoj, komisiitoj, REU-kluboj kaj aktivuloj. 
Bedaŭrinde, ne ĉiuj homoj normale plenumis siajn taskojn, aktiveco de certaj estra- 
ranoj kaj komisiitoj estis simple nerimarkebla, kvankam ili mem proponis siajn 
servojn al la movado kun ofte imponaj planoj. Inter tiuj, kiuj ja aktivis, necesas 
emfazi grandan laboron de la estraranoj Garik Kokolija (eldonado de REGo, parto- 
preno en organizo de pluraj aranĝoj), Viktoro Kudrjavcev (“Komencanto”, aranĝoj, 
ekstera agado), Irina Gonĉarova (aranĝoj, seminarioj, instruado), Mikaelo Ĉertilov 
(Moskva E-centro, mtina sed necesa laboro pri financoj), komisiitoj Viktoro 
Aroloviĉ (ordigo de tekstoj de REU-dokumentoj), Mikaelo Bronŝtejn (RET-04). 
Inter la kluboj (antaŭ kalkulo de la poentoj de interkluba konkurado) mi volas noti 
grandan laboron de MASI (aranĝoj, ekstera agado k.a.) kaj JEAĈR (LF, scienca 
konferenco k.a.). Inter aktivuloj, ne havantajn formalajn REU-postenojn, indas 
mencii la nomojn de Svetlana Smetanina, Vjaĉeslav Ivanov, Aleksandr Osokin kaj 

Igorj Safonov. La du lastaj fakte desegnis kaj funkciigis la aktualan varianton de la 
ret-paĝaro de REU. 


Kaj kelkaj vortoj pri la estonta Estraro. Mi ne scias, el kiuj ĝi konsistos (per- 
sone mi nepre ne kandidatiĝos denove por la prezidanta posteno), sed mi firme 
konsilas al la konferencanoj denove elekti tiujn personojn, kiuj reale laboris (kaj 
nepre ne elekti tiujn, kiuj faris nenion), kaj, krome, trovi novajn homojn, laŭeble 
junajn, kiuj kapablas labori kun la homoj kaj pruvis sian respondecon. 

Nikolao Gudskov, Prezidanto de REU 

11.02.2005 


JAM 1300 ALIĜIS AL VILNO 

La nombro de aliĝintoj al la 90-a Universala Kongreso en Vilno superis jam 
1300 fine de januaro. Pluraj aliĝiloj tamen ankoraŭ ne povis esti traktitaj, ĉar 
bankaj informoj pri la koncemaj pagoj ankoraŭ ne alvenis. La 31-an de januaro la 
registritaj aliĝintoj oficiale nombris 1294 el 50 landoj. Ekde la fino de decembro la 
nombro kreskis per 450 kaj aldoniĝis du pliaj landoj. La unuan lokon ankaŭ en 
januaro plu okupis la kongresa lando Litovio kun 154 aliĝintoj, proksime sekvata 
de Francio (145). Pli ol cent kongresanoj anonciĝis ankaŭ el Germanio (128) kaj 
Japanio (106), kaj tiun limon verŝajne jam baldaŭ atingos Pollando (75). En la 
januara statistiko sekvas poste Nederlando (56), Finnlando (54), Italio (51), Svedio 
(50), Belgio (46), Rusio (43), Danio (39), Britio (34), Ĉeĥio (31), Estonio (29), 
Svislando (24) kaj Korea Respubliko (23). 

(Gazetaraj komunikoj de UEA, M> 198) 

ANKAŬ EN DECEMBRO NOVAJ KOMISIONOJ 

Ankaŭ en decembro la Estraro de UEA daŭrigis la konstmadon de la sistemo de 
komisionoj de UEA. En la Silvestra tago Prezidanto Corsetti deklaris la rezulton de 
la kompletigo de la komisiono pri la Intemacia Kongresa Universitato (IKU), al 
kiu pli fme jam estis elektitaj Hans Michael Maitzen, Humphrey Tonkin kaj Chris- 
ter Kiselman, kiu funkcias ankaŭ kiel sekretario. Pliaj membroj fariĝis Sabine 
Fiedler (Germanio) kaj Wen Jingen (Ĉinio). 

Pli fme estis elektitaj la komisionoj pri Rondo Familia kaj pri Agado en Bal- 
kanaj Landoj. La agadon de Rondo Familia kunordigas estrarano Amri Wandel. 
Membras en la komisiono krome James Rezende Piton (Brazilo), Katarina Bod- 
narova (Aŭstralio), Jouko Lindstedt (Finnlando) kaj Stefan MacGill (Hungario). 
Du komisionanoj havas specialan taskon: Piton redaktas la bultenon “Familia Es- 
peranto”, kaj MacGill estas komisiito pri la Intemacia Infana Kongreseto. La ko- 
misiono pri Agado en Balkanaj Landoj konsistas el la kunordiganto Aurora Bute 
(Rumanio) kaj la membroj Boriŝa Miliĉeviĉ (Serbio kaj Montenegro), Bardhyl 
Selimi (Albanio), Viktor Galeski (Makedonio), Grozdenka Filipova (Bulgario) kaj 
Samir Ribic (Bosnio kaj Hercegovino). 

(Gazetaraj komunikoj de UEA, M> 194) 

UEA ELEKTAS DU MIL FUNKCIULOJN 

Post la elekto de la Komitato, Estraro kaj multnombraj komisionoj kaj komisii- 
toj komenciĝis en UEA elekta procezo, kiu laŭ la nombro de elektotaj funkciuloj 
abunde superas ĉiujn aliajn elektojn en la Esperanto-movado. Temas pri la perioda 
elektado de la Delegita Reto de UEA. Laŭ la Regularo pri Delegitoj, kiu estis ak- 
ceptita en la Tamperea UK en 1995, ankaŭ la delegitoj havas trijaran mandaton. 
Antaŭe la tempa mandato de delegitoj ne estis limigita, kio rezultigis interalie, ke 
en la Delegita Reto estis ĉiam pli da pasivaj membroj, kiuj ne plenumis siajn de- 
vojn kiel delegitoj. La nuna regularo ebligas kaj eĉ devigas ĉesigi la delegitecon de 
la pasiviĝintaj delegitoj. 

En novembro la ĉefdelegitoj ricevis de la Centra Oficejo instmkciojn por la re- 
viziado de la Delegita Reto en sia lando. Samtempe ili ricevis ankaŭ instigon varbi 
novajn delegitojn, por ke la Delegita Reto denove ekkresku. Jarlibro 1995 listigis 
ankoraŭ 2166 delegitojn, sed en la unua reviziado laŭ la nova regularo ilia nombro 
falis al 1830 en Jarlibro 1996. En postaj jaroj ĝi malrapide rekreskis, sed poste ĝi 
denove falis sekve de la malmultiĝo de individuaj membroj. Jarlibro 2004 registris 
1783 delegitojn. 

Por fariĝi delegito necesas esti individua membro minimume unu jaron antaŭ la 
delegitiĝo kaj daŭre resti tia por konservi la oficon. Ĉiu, kiu deziras fariĝi delegito, 
bv. kontakti la ĉefdelegiton de sia lando aŭ la Centran Oficejon de UEA. Eblas esti 
loka delegito (D), loka vicdelegito (VD), junulara delegito (JD) aŭ fakdelegito 
(FD). En sama loko povas esti nur po unu D, VD kaj JD. La nombro de fakdelegi- 
toj ne estas limigita, sed sama delegito ne povas havi pli ol tri fakojn. 

La trijara periodo koncernas ankaŭ la ĉefdelegitojn. Ilin elektas la Estraro de 
UEA surbaze de la proponoj de la aliĝintaj landaj asocioj. La ofico de ĉefdelegito 
estas tradicie inter la plej prestiĝaj taskoj en UEA, sed ĝi ankaŭ estas sufiĉe labo- 
riga. Multaj ĉefdelegitoj krome estas kotizperantoj de UEA, sed tiuj du funkcioj 
tamen estas formale tute apartaj. En multaj landoj pri la perado de UEA-kotizoj 
zorgas la landa asocio. 

(Gazetaraj komunikoj de UEA, JVs 192) 

LA LITOVA ŜTATESTRO - 
ALTA PROTEKTANTO DE LA 90-a UK 

Prezidento de Litova Respubliko s-ro Valdas Adamkus akceptis la inviton esti 
Alta Protektanto de la 90-a Universala Kongreso de Esperanto, kiu okazos en 
Vilno de la 23-a ĝis la 30-a de julio 2005. La litova ŝtatestro esprimis sian varman 
sintenon al la UK jam en septembro 2001, kiam Generala Direktoro de UEA Osmo 
Buller vizitis Litovion por esplori la kondiĉojn por la okazigo de UK. Tiam s-ro 
Adamkus akceptis en la prezidenta palaco Buller kaj la prezidanton de Litova Es- 
peranto-Asocio Povilas Jegorovas kaj parlamentanon Stasys Kruzinauskas. Dum la 
aŭdienco li menciis, ke li unuafoje interesiĝis kaj eĉ iom lernetis Esperanton kiel 
gimnaziano en Kaunas. 

Valdas Adamkus naskiĝis la 3-an de novembro 1926 en Kaunas. Post la dua 
mondmilito li loĝis komence en Germanio kaj ekde 1949 en Usono, kie li dip- 

lomiĝis kiel civila inĝeniero kaj okupis gravajn postenojn en la Usona Medipro- 
tekta Agentejo EPA. Li estis ankaŭ kunordiganto de la usona helpo al la baltaj ŝta- 
toj pri mediprotektado, en kiu funkcio li povis ekde 1972 ĉiujare viziti sian 
naskiĝlandon. Li estis renoma aktivulo en la ekzila litova komunumo, precipe en 
ĝia kultura kaj sporta vivo. Ankoraŭ loĝante en Usono li komencis partopreni en la 
socia kaj politika vivo de Litovio post la restarigo de ĝia sendependeco. Reveninte 
al sia patrolando li en 1998 unuafoje elektiĝis prezidento de la respubliko por kvin- 
jara mandato. Por la dua fojo li ekokupis la oficon de la ŝtatestro en 2004. Pro siaj 
meritoj por mediprotektado s-ro Adamkus ricevis intemacian mediprotektan pre- 
mion en 1988 kaj oran medalon de la Usona Mediprotekta Agentejo. En 2003 li 
fariĝis Ambasadoro de Bona Volo de Unesko por la konstruado de la informsocio. 

(Gazetaraj komunikoj de UEA, JS» 200) 

UEA DENOVE HAVAS KOMISIONON PRI FAKA AGADO 

Post longa paŭzo UEA denove havas komisionon pri faka agado. Dum iom da 
tempo la konata aktivulino de la instmista, katolika kaj SAT-agadoj Marija Be- 
loŝevic (Kroatio) estis komisiito de UEA pri faka agado, sed la Estraro konkludis, 
ke pro la vasteco de tiu kampo pli konvena gvidorgano estas kelkmembra ko- 
misiono. Estrarano Amri Wandel estas kunordiganto de la nova komisiono. Krom 
Beloŝevic, kiel membroj estis elektitaj d-ro Petro Chrdle (Cehio), d-ro Irnre Fer- 
enczy (Hungario) kaj inĝ. Istvan Gulyas (Hungario). D-ro Chrdle respondecis pri la 
faka agado de UEA kiel estrarano en la periodo 1998-2001 kaj de multaj jaroj or- 
ganizas la popularajn Konferencojn pri Aplikoj de Esperanto en Scienco kaj Tek- 
niko (KAEST). D-ro Ferenczy estas prezidanto de Universala Medicina Esperanto- 
Asocio, kaj inĝ. Gulyas vicprezidanto de Internacia Fervojista Esperanto- 
Federacio. Ciuj komisionanoj estas membroj de la Komitato de UEA. 

(Gazetaraj komunikoj de UEA, JS»196) 

NECIVILIZA MAJUSKLIGO KAJ SINHUMILIGO 

Viktoro Aroloviĉ (REGo JV° 6 (25), pp. 26-27) arde protestas kontraŭ tio, ke mi, 
kie de mi dependas, majuskligas la vorton Esperanto en la msaj tekstoj, nomante 
tion neciviliza konduto. Mi, verdire, ne komprenas la kialojn de lia ardeco tiurilata, 
sed prefere ni konsideru liajn argumentojn. Da ili, fakte, estas du. 

La unua, kaj sole grava, estas tiu, ke ekzistas iu certa normo de la rusa lingvo, 
fiksita en vortaroj eldonitaj de akademiaj institucioj, kaj oni obeu tiun normon. La 
dua (kaj iom ridinda) - ke en la oficiale registrita Statuto de REU la vorto Espe- 
ranto estas skribata de minusklo, kaj tio estas jam ne lingva, sed jura normo. 

Mi provu respondi. Neniu akademia lingva institucio kreas normojn de ajna 
lingvo. Gin kreas la uzantoj de la lingvo. Akademiaj institucioj ĝin nur fiksas, kaj 
ion rekomendas. Sed la lingvoj evoluas, kaj la institucioj post certa tempo fiksas 
novajn normojn kaj rekomendas jam ilin! (Esperantistoj aparte bone tion scias laŭ 
funkciado de AdE, sed tiurilate la intemacia lingvo nur sekvas la modelon de la 
naciaj.) En ĉiu koncerna fako la normon ellaboras la fakuloj, do ĉio, kio koncemas 
Esperanton en la naciaj lingvoj, dependas de ni, esperantistoj, kaj tiu nonno, pri kiu 

insistas ni, devas finfine veni ankaŭ en la akademiajn vortarojn. Cetere, apartenon 
de la vorto Esperanto al neŭtra genro, kio troviĝas ja en la vortaroj, ne sekvas 
Aroloviĉ mem, ĉar bone komprenas, ke la kompilintoj de la vortaroj, kiom ajn 
kleraj, rilate Esperanton estas analfabetoj. Male, pli-malpli kompetentaj lingvistoj, 
kiuj mencias Esperanton, la vorton majuskligas - malgraŭ ke ili ja bone scias, kio 
estas normo - pri tio Aroloviĉ diras mem! Do, la argumento estas nekorekta. Kon- 
ceme la Statuton, ĉio estas eĉ pli facila. La Statuton oni kompilis, kiam Aroloviĉ 
estis prezidanto de REU, kaj la minuskla formo aperis nur pro lia persona prefero 
(kaj ankaŭ premo!). Statutoj, ĝenerale, normigas agadon de organizoj, sed ne 
uzadon de la lingvo kaj des malpli ties evoluon! 

Kaj nun pri majuskligo de vortoj en la rusa lingvo. Krom la ĉefa funkcio - signi 
la proprajn nomojn (eĉ se akcepti strangan opinion, ke Esperanto ne estas propra 
nomo!), ĝi plenumas kelkajn aliajn funkciojn. Ekzemple, ĝi certagrade povas 
anstataŭi difinan artikolon, kio gravas por senartikola lingvo. Foje ĝi montras 
emfazon en la teksto. Kaj - tre ofte - montras estimon de la aŭtoro de la teksto al 
certa objekto. Ekzemple, personaj pronomoj en la rusa laŭregule estas skribataj de 
minusklo - sed en ajna eldono de Evangelioj la pronomo li, kiam ĝi koncemas Je- 
suon, estas majuskligata! Cu nura malobeo al akademiaj nonnoj? Ne, simpla es- 
primo de estimo al tiu persono far eldonistoj! Kaj tio estas nur unu ekzemplo... Jen 
alia: laŭregule roc\7iapcTBCinia>i ,Ty\ia devas havi majusklon ĉe la unua vorto, sed 
minusklon ĉe la dua. Sed oni plej ofte majuskligas ambaŭ. K.s. Do, majuskligo de 
la vorto devas montri, ke ni estimas nian aferon - ne pli, sed ne malpli. Male, mi- 
nuskligo signifas nian certan minuskomplekson kaj humiliĝon antaŭ malamikoj. 

Por neesperantista publiko estas tutegale, kiel skribi la vorton Esperanto en la 
rusa - ĉu de majusklo, ĉu de minusklo. Gi sekvos nin, kaj nur nin, kiel la kompe- 
tentulojn. Sekve, kiel ni formos la normon en la rusa, tiel estos. Tial mi ĉiam faros 
ĉian eblon por montri, ke esperantistoj ja estimas sin mem, eĉ se Viktoro Aroloviĉ 
opinias, ke montri sinestimon estas maldece kaj necivilize. 

Kaj la lasta rimarko. Mi en miaj fruaj esperantistaj jaroj vidis en diversaj fontoj 
ambaŭ formojn, kaj ĉion komprenis ĝuste tiel, kiel skribis supre. Tial mi komencis 
ĉiam skribi la propran nomon de nia lingvo de majusklo. Sed foje, hazarde doninte 
iun tekston al s-ino Lidia Ŝanina (sekretario de ASE, altrudita de ŝtataj instancoj al 
esperantistoj), mi ekaŭdis de ŝi la korekton: “Nomojn de lingvoj oni skribas de mi- 
nuskloj” - ĝuste, kiel nun insistas Viktoro! Estis la lasta pruvo por mi: se ma- 
lamiko de nia afero Ŝanina speciale atentas, ke oni humiliĝu skribante Esperanton 
de minusklo, necesas fari nepre kaj ĉiam male! Ja malamikoj ĉiam vidas signifon 
de tiaspecaj aferoj pli bone ol adeptoj... Sed Viktoro, verŝajne, tiutempe tiom ofte 
aŭdis admonojn de diversaj ŝaninoj, ke - ve! - ial ekkredis je ilia praveco. 

Do, mi alvokas ĉiujn ruslingvajn esperantistojn: ne eraru, ne subiĝu al opinioj 
de kaŝaj kaj malkaŝaj malamikoj de Esperanto, kaj ne hezitu skribi la vorton 3cne- 
pamno de la nepre necesa komenca majusklo, eĉ se tio ŝajnos al iu neciviliza kon- 
duto! 

Nikolao Gudskov (Moskvo) 

KULTA ADORADO, aŭ KIU SENTAS KOMPLEKSON? 

Laŭ N.Gudskov, mi “opinias, ke montri sinestimon estas maldece kaj necivi- 
lize”. Nu, li plian fojon misprezentas mian vidpunkton. Pri sinestimo mi diris nen- 
ion, la vorton “maldece” mi ne uzis, kaj per la esprimo “ekster ĉia civilizita etiko” 
mi karakterizis ne la majuskligon de la lingvonomo ruslingve, sed la etikan aspek- 
ton: iu kaŝe kaj senpermese mastrumaĉas en fremda teksto, per tio falsante la vid- 
punkton de ties aŭtoro pri iu demando (kiu konkrete, ĉi-aspekte eĉ ne gravas). 

La priskribita de Gudskov skemo, laŭ kiu normojn ellaboras fakuloj kaj lingvis- 
toj ilin fiksas, validas ĉefe pri terminoj. Sed atribuo de vortoj al kategorioj de pro- 
praj aŭ komunaj nomoj, de kio dependas la majuskla aŭ minuskla formoj, estas jam 
kompetenteco de lingvistoj. Se tiel ne estus, la sistemo de lingvaj normoj dependus 
de tro multaj subjektivaj faktoroj kaj estus multe malpli kohera. 

La lingvaj normoj estas ne simple rekomendoj, kiujn oni povas laŭplaĉe sekvi 
aŭ ignori, sed io pli grava. La menciita en mia antaŭa artikolo ROS (“PyccKiiŭ op- 
(])orpa(|)imccKnii cnoBapb”) dorsflanke de la titolfolio estas kvalifikita kiel “HopMa- 
TiiBHoe o 6 1u c o 6 5(3 aTC ui)(i o c cnpaBOHHoe nocoonc”, do ĝi estas siaspeca lingva 
‘TOCT”. La rezonado de Gudskov pri la neŭtra genro atestas, ke la konsultitaj de li 
vortaroj ne estas akademiaj aŭ havas “la duan freŝogradon”. La akademia vortaro 
de Oĵegov almenaŭ en 1990 (tiun mi havas submane, sed eble eĉ pli frue) jam fik- 
sis la genron de 3cnepamno unuarange kiel viran kaj nur duarange kiel neŭtran. La 
samon registris ROS. Estas maljuste akuzi la vortaristojn pri analfabeteco rilate Es- 
peranton. Ciuokaze tio certe ne validas pri la ĉefredaktoro de ROS profesoro Vla- 
dimir Lopatin, la edzo de Ludmila Lopatina - iama aktivulino de “Fajrero” kaj fili- 
no de Jevgenij Bokarjov. Kompreneble, apartenante al tia familio, prof. Lopatin ne 
povas ne scii almenaŭ bazajn faktojn pri nia lingvo kaj la movado. 

Gudskov aludas pri “pli-malpli kompetentaj lingvistoj”, ne menciante eĉ unu 
familinomon. Supozeble al tiuj li atribuas la menciitajn en mia artikolo Svadost kaj 
Vartanjan. La unua estis filozofo-futurologo, la dua - aŭtoro de popularnivelaj pril- 
ingvaj libretoj. Cu ili konsiderendas kiel pli aŭ malpli kompetentaj pri Esperanto 
lingvistoj? Laŭ mi, ja malpli. Sed la pli kompetentaj, aŭtoroj de seriozaj interling- 
vistikaj kaj esperantologiaj studoj: Jevgenij Bokarjov, Viktor Grigorjev, Mahomet 
Isajev, Sergej Kuznecov, Aleksandr Duliĉenko, Boris Kolker, Aleksandr Mel- 
nikov, Leonid Mjasnikov - konsekvence uzis kaj uzas por la lingvonomo 
scnepamno la minusklan formon. Mia oponanto certe povas klarigi tion per premo 
de la cenzuro, sed unue - la sama cenzuro ial ne malhelpis majuskligi al Svadost 
kaj Vartanjan, kaj due - tiuj el la menciitaj, kiuj aktive verkas en nuna sencenzura 
tempo, plu minuskligas. 

Cetere, ĝuste lingvisto Sergej Kuznecov aŭtoris la akceptitan de la refonda 
SEU-Kongreso en 1989 Provizoran Statuton de SEU, el kies teksto (kompreneble, 
kun la minuskla ocnepanmo) fontas la postaj Statutoj de SEU kaj REU. Pri la 
Statuto-teksto ni laboris ĝis 1997, inkluzive viglan diskutadon dum la Kongresoj de 
SEU/REU en 1990, 1991 kaj 1995, tamen en tiuj kongresoj neniu, ankaŭ ne Gud- 
skov, levis demandon pri eventuala majuskligo de la lingvonomo, do la minuskla 

formo plu restis tra ĉiuj versioj. Do ne povis iel “fatale” roli mia REU-prezidanteco 
(1991-93, nur malgranda etapo en la tuta statuta historio), mankis kialoj por ke mi 
insistu pri mia persona prefero aŭ apliku premon, tio estas fantaziaĵo. 

Kial ĝenerale mi emfazis la gravecon de la Statuto por la ortografio de la ling- 
vonomo? Se allasi la ege malgrandprobablan supozon, ke REU-Kongreso akceptus 
kaj Minjust aprobus Statuton kun la majuskla lingvonomo, tiam la situacio estus 
esence alia, ĉar tiam ekzistus ŝtatnivele sankciita precedento kaj mi eĉ ne povus 
oponi tian uzadon. Tamen la Statuto estis prezentita al Minjust kun la minuskla 
formo. Tio montris la oficialan vidpunkton de REU, ke ĝi ja akceptas por si la or- 
tografie norman formon. Do ne pro jura devigo, sed simple por esti konsekvenca, 
ne parolante jam pri simpla obeo al la lingvonormoj, REU uzadu en siaj eldonaĵoj 
nur la minusklan formon, eĉ se tio ne plaĉas al apartaj personoj. 

Do, iom da konkludoj. Cu la pozicio de Gudskov havas apogon en la ortografia 
normo de la rusa lingvo? Ne, ne havas: la normo preskribas minusklon. Cu eble lia 
vidpunkto baziĝas sur altnivele oficialigita precedento? Ankaŭ ne. Sekve, lia 
kaprica insistado pri la majuskla formo de la ruslingva lingvonomo ne havas serio- 
zan, konvinkan bazon. Gi fontas nur el lia persona gusto. 

Niajn rusajn tekstojn ni verkas ĉefe ne por ni mem, sed por ekstemloj. Verkante 
tiajn tekstojn, oni devas sekvi neskribitan leĝon: por esti komprenata, alparolu ho- 
mojn en kutima al ili lingvaĵo. Vere, por multaj el ili estas egale, ĉu ni uzus ma- 
jusklon aŭ minusklon, sed ja ne por ĉiuj. Inter ili estas homoj kleraj, racie pensantaj 
(tre grava por ni parto de la publiko, ĉu ne?), kiuj la vorton 3cnepamno jam 
renkontis ie-tie plurfoje. Sed statistike en la nuna msa tekstaro la minuskla formo 
ja dominas absolute. Sekve ili scias (aŭ okaze de dubo certiĝos per vortaro), ke la 
lingvonomo skribendas minuskle, ili kutimas al la minuskla formo; tial renkontante 
la malkutiman majusklan formon oni povas sperti malagrablan aŭ eĉ forpuŝan 
ŝoketon. 

Estas tre trafa kaj eble ŝlosila la paraleligo de la majuskla DcnepaiiTO kun “Li” 
en religiaj tekstoj. Tiu majuskligo montras ne simple estimon de persono (ĉu iu 
vidis similan majuskligadon en sekularaj tekstoj?), sed kultan adoradon de Dio. Cu 
ne similan religiecan kromguston portas majuskligado de la lingvonomo en niaj 
porpublikaj tekstoj? Mi metas min sur la lokon de nia potenciala leganto kaj ima- 
gas, ke en miajn manojn trafis libreto pri... io ajn, ekzemple vegetarismo. Certe, 
mi plurfoje renkontis ie-tie la vorton eeeemapuaHcmeo, sed ĉiam nur minuskle. Kaj 
se sur la kovrilo mi vidos “rDaicm n KpaTKiie cbc.tciihm o BereTapuaHCTBe”, tiu 
majuskla formo estos por mi tre elokventa. Eble mi foliumos por certiĝi, ke la 
samo estas tra la tuta teksto. Sed eĉ sen tio la diagnozo por mi estos klara: la vege- 
tarismo estas por la aŭtoro(j) objekto de kulta adorado, mi riskas trovi en la libro ne 
sciencajn faktojn, sed ian religieskan doktrinon - kaj mi flankenmetos la libron. 
Kiu povas garantii, ke ni ne perdas simile potencialajn simpatiantojn de nia lingvo 
nur pro la majuskligo? Sed la minuskla formo estas neŭtrala, ĝi ne portas nedezir- 
indan kromguston kaj ne povas kaŭzi forpuŝan reagon. 

Esperanto estas normala homa okupo kaj ne bezonas malnaturan pligravigon 
per majusklo. Muzikistoj, ŝakistoj, filatelistoj ks ja estimas siajn okupojn, sed 


18 



trankvile uzas la vortojn My3bim, lucvcMambi, (jmjiamejiun ks minuskle, ne opini- 
ante ke tio estus “humiliĝo antaŭ malamikoj” kaj ne zorgante pri afekta “sines- 
timo”. Nur tiu, kiu vere sentas pri Esperanto ian komplekson de malplivaloreco, 
bezonas apliki majuskligon kiel defendan reagon. 

La supozataj de Gudskov “admonoj de diversaj ŝaninoj” rilate al mi estas plia 
frukto de lia fantazio. Mi kutimiĝis uzi la minusklan formon ne pro ies personaj 
admonoj aŭ instigoj, sed influe de sciencaj faktoj kaj reala vivo, kaj neniam 
diskutis la ortografion de a cnepamno kun oficialuloj. 

Estas interesa la esprimo “kaŝaj kaj malkaŝaj malamikoj de Esperanto”. Nu, al 
la malkaŝaj malamikoj evidente apartenas Sanina kaj similaj, sed kio pri la kaŝaj? 
Kredeble ili estas tiuj, kiuj ne dividas la opinion de Gudskov, do ne nur ĉi- 
subskribinto, sed ankaŭ la lingvistoj-esperantistoj, menciitaj meze de ĉi tiu ar- 
tikolo. Verdire, ne la plej malbonan kompanion mi trafis... 

Viktor Aroloviĉ (Moskvo) 


Per tiuj ĉi artikoloj mi proponas fmi la diskuton pri “3/3-cnepamno ”, aŭ, se 
ankoraŭ restis gravaj argumentoj, transigi ĝin al la retlisto <reu-agado>. Sed ŝa- 
jnas, ke la plej gravaj argumentoj por ambaŭ opinioj estis jam eldiritaj. Ciu intere- 
siĝanto mem povas elekti, kies argumentoj pli konvinkas. Ekzemple mi povas kon- 
fesi, ke min ne konvinkis la argumentoj de Nikolao, kaj mi plu uzos la minusklan 
formon, restante per tio “malamiko de Esperanto ” (mi nur ne povas distingi, ĉu mi 
estas kaŝa aŭ malkaŝa “malamiko ”). Tamen, sendepende de la argumentoj, restas 
la fakto, ke Nikolao faris ŝanĝojn en fremda teksto kontraŭ volo de la aŭtoro (tion 
ne neas Nikolao mem). Laŭ mi tio aspektas ne etike. 

Garik Kokolija 


ĈALK-EKZAMENOJ 

La 13-an de decembro 2004 en Moskvo okazis element-nivela ekzameno de la 
Ĉefa Atesta kaj Lingva Komisiono de REU. Ekzamena komisiono konsistis el 
ĈALK-membroj I.Gonĉarova kaj N.Gudskov. Ekzameniĝis 3 personoj (ĉiuj - 
moskvanoj) kun la sekvaj rezultoj: Varvara Ĥoĥluŝkina - perfekte, Vladimir 
Lariĉev - bone, Stanislav Skrebcov - bone. Gratulojn al la sukcesintoj! 

Nikolao Gudskov (Moskvo) 

MEMBROJ DE REU EN 2004 

Entute en 2004 en REU estis 277 membroj, inter kiuj 141 individuaj membroj 
(inkluzive de 4 familiaj membroj kaj 46 dumvivaj membroj) kaj 136 aligitaj mem- 
broj en 9 aliĝintaj kolektivoj (Eŭropa Jura Universitato “JUSTO ” (7 aligitaj mem- 
broj), Ivanova E-klubo (12), Ivanova Medicina Esperanta Asocio (IMEA) (17), 
Moskva E-klubo “ EK-MASI” (46), Samara E-klubo (12), Tihvina E-klubo (12), 
Vladivostoka E-klubo “Pacifiko ” (15), Volgograda Esperantista Junulara Centro 
“Stelaro” (10), Volgograda E-klubo “Espero” (5)). 

REU-ALIĜOJ POR 2005 


ALIĜIM A.J KOLEKTIVOJ 

Moskva EK MASI (20 aligitaj membroj): Baŝlikova Anastasija, Ĉerniŝova Oljga, 
Gonĉarova Svetlana, Hohluŝkina Varvara, Jitĉenko Maksim, Kovalj Jelena, 
Lariĉev Vladimir, Legornev Aleksej, Ljubuŝina Jekaterina, Loginova Nadejda, 
Magomedĥabibulajeva Luiza, Mitrakova Marija, Penjkov Andrej, Penjkova Julija, 
Sago Galina, Sergejev Vladimir, Sidorova Valentina, Skrebcov Stanislav, Sirokova 
Jekaterina, Terjohina Marija 

Sankt-Peterburga E-societo “Espero” (5 aligitaj membroj, la listo dume mankas) 

Tifivina E-klubo (12 aligitaj membroj): Baraŝkov Vasilij, Belova Tatjana, Berger 
Jevgenija, Juravljova Jelena, Kaĉalova Zoja, Kirjakov Anton, Koroteckij Alek- 
sandr, Kroljus Tamara, Rajskaja Natalja, Smirnova Svetlana, Tiĥomirova Oljga, 
Vlasova Vera 

INDIVIDUAJ MEMBROJ 

Bolŝakov Roman (Mosk\’o), Bronŝtejn Mikaelo (Tihvin), Ĉupin Bronislav (Ijevsk), 
Gajvoronskaja Valentina (Rostova reg.), Gavrilova Oljga (Jekaterinburg), Gon- 
ĉarov Anatolo (Moskvo), Gorŝkov Mihail (Niĵnij-Novgoroda reg.), Griŝin Maksim 
(Mosk\’o), Kalaŝnikov Aleksandr (Tjumenj), Kandalinskij Viktor (Tihvin), Kasimov 
Firdaus (Permj), Kitajkin Ivan (Surgut), Kivajev Jurij (Marij EI), Kolodin Mihail 
(Sankt-Peterburg), Konjaŝova Svetlana (Habarovska reg.), Kudrjavcev Viktor 
(Jekaterinburg), Kurskij Ivan (Moskvo), Loskutova Tatjana (Ivanovo), Lukjanov 
Vladimir (Kurska reg.), Makarenko Valerij (Tverj), Maleĵ Ljubovj (lvanovo), 
Milner Aleksandr (Moskvo), Morev Aleksandr (Sankt-Peterburg), Neĉaev Nikolaj 
(Irkutsk), Obrezkov Andrej (Ivanovo), Opletajev Vladimir (Surgut), Osokin Alek- 
sandr (Sankt-Peterburg), Roĵdestvenskij Vjaĉeslav (Ĉeljabinsk), Samodaj Vladimir 
(Moskvo), Sibirceva Valentina (Lipecka reg.), Smetanina Svetlana (Moskvo), Soko- 
lova Evelina (Krasnojarsk), Strelec Sergej (Ĉeljabinsk), Sudakov Vladimir (Pri- 
morskij reg.), Sevĉenko Aleksandr (Moskvo), Terentjeva Galina (Ĉeljabinsk), Tju- 
lahov Spartak (Jakutio), Vasiljev Viktor (Vladimir), Zujeva Nina (Jelec) 

I AMILIAJ MEMBROJ 

Karapetjan Rustam (Krasnojarsk), Kisel Natalja (Vladimir), Kudrjavceva Rafija 
(Jekaterinburg), Loskutova Maja (lvanovo), Mironova Irina (Mosk\’o), Panasjuk 
Jelizaveta (Jelec), Sevĉenko Jelena (Moskvo), Terentjev Nikolaj (Ĉeljabinsk) 


Ĉe la adreso <www.comail.ru/~esperanto/membroj-05.htm> ĉiam eblas vidi ak- 
tualan liston de la membroj. 

REU-KOTIZOJ POR LA JARO 2005 

50 rubloj (por eksterrusianoj - 5 eŭroj) - individua kotizo (la membrokarto, Jarli- 
bro de REU, REU-bulteno kaj aliaj informoj de REU, voĉdonrajto en 
REU-Konferenco, rabatoj ĉe uzo de REU-servoj kaj en E-aranĝoj); 

1250 rub. (por eksterrusianoj - 125 eŭroj) - dumviva kotizo (ĉio la sama dum la 
tuta vivo); 

25 rub. -familia kotizo (la membrokarto, voĉdonrajto en REU-Konferenco, raba- 
toj ĉe uzo de REU-servoj kaj en E-aranĝoj); 

100 rub. + 25 rub. por ĉiu aligita membro (ne malpli ol 5; krom individuaj mem- 
broj de REU) - kolektiva kotizo (po 1 ekzemplero de REGo kaj Jarlibro de 
REU por ĉiu komenciĝinta deko de la aligitaj membroj, aliaj informoj de 
REU por la kolektivo; la membrokartoj, voĉdonrajtoj en REU-Konferenco, 
rabatoj ĉe uzo de REU-servoj kaj en E-aranĝoj por la aligitaj membroj). 

La rabatita abono de REGo por ajna individua membro de REU (inkluzive la 
dumvivajn kaj familiajn, sed ne por la aligitaj) en 2005 kostos 100 rublojn (por la 
eksterrusianoj - 12 eŭrojn). La dumvivaj membroj, kiujpagis sian kotizon en 2001- 
2003 (kaj tial ilia kotizo enhavis la koston de REGo), plu ricevados REGon sen 
aldona pago. Aliaj dumvivaj membroj (kies kotizo ne inkludis la koston de REGo) 
por ricevi la gazeton devos pagi ĉiujare la rabatitan abonkoston. 

La rublaj kotizoj sendendas al: * l 11 lepmujioay Muxaiuiy KoncmanmuHoeu l iy, 
a/n 21, Odunnoeo-6, 143006 MocKoecK.au o6ji.; la eŭraj kotizoj pagendas ai la 
konto reua-p ĉe UEA. 


)KenaeM BaM b Hobom rony: 

1. noBepnTb b fleaa Mopo3a 

2. Eo/lbiue BP6M6HM npOBOflMTb C mo6MMblMM JllOAbMM 

3. M36e*aTb npocTyflbi n xaHflpbi 

4. BonnoTMTb b *M3Hb 6necTflmyio Mfleto 

5. A nyMiue - flee 

6. CoeeptUMTb ronoBOKpy>KMTenbHoe nyietuectBne 

7. 3apa60TaTb Kyny fleHer 

8. nposecTb MHoro xopotunx khmt 

9. HaKOHeu-To noĤTn b cnopT3an 

10. BbiynnTb acnepaHTO 

11. He pacToncTeTb 

12. He 3asepcTBeTb 

13. He pa3flpa*aTbCfl 

14. CoBeptunTb eme 2005 3aM6HaTenbHbix nocTynKOB 

15. flo3HaTb caMoro ce6fl 



(EHĥ/lriĤH 




Dum la novjaraj festotagoj la abonantoj de “Bee Line” (unu el la plej grandaj en 
Rusio firmaoj, liverantaj poŝtelefonajn servojn) ricevis de ĝi gratulkartojn, kiuj 
enhavis sur unu el la paĝoj bondezirojn por la nova jaro. La bondeziro kun la nu- 
mero 10 tekstas “Buymimb ocnepamno” (“Ellerni Esperanton”). 

REJM-agado: eksteraj rilatoj en la jaro 2005 

Tiu ĉi teksto estas skizo pri REJM-laboro rilate al eksteraj rilatoj (ER). Ni 
petas vin atente legi ĝin, ĉar la ekster-rilata agadkampo estas ekstreme grava por 
Esperanto-organizoj, des pli por la junularaj, ĉar nun oni havas multajn eblojn 
engaĝi sin en diverstemajn kaj multnivelajn agadojn junularajn por propra sper- 
tiĝo kaj socia utilo. 

Organizoj por interrilati kaj eventoj por partopreni 

Desupra kunordigado de partoprenado en aranĝoj naciskale ne bezonatas, ĉar 
neefikus pro la multeco de informoj kaj neevitebla specifeco de ĉiu regiono. Do 
bezonatos precipe informado kaj parta mastrumado. 

Lokaj aranĝoj 

Ciun duan monaton: ekz. marte, maje ktp REJM-anoj sendu al la adreso 
<er.rejm@mail.ru> liston de aranĝoj, menciante kiuspeca helpo bezonatas (konsi- 
loj, specifaj informiloj), kiam eblus ricevi raporton (kiuj organizoj partoprenis, kiaj 
estis la impresoj de ni aŭ de aliaj, kio problemis, kio rezultis). 

Tiun informon akumulos REJM-komisiito pri ER, kiu poste verkos resumajn 
artikolojn, eventuale ankaŭ raportojn al TEJO. 

Verkado kaj eldono de manlibro pri ER 

Tiu ĉi punkto urĝas kaj ege gravas, ĉar pere de ĝi kreskados la profesieco kaj 
kvalito de la tuta labordirekto! Komence de marto ni aperigu la projekton de 
manlibro (kontribuoj tre bonvenas!), ĉefe adaptante TEJO-manlibron al la msia 
realo. Poste dum monato ni ricevu komentojn de spertuloj, de ER-komisiito de 
TEJO kaj de aliaj interesiĝantoj. La unua versio aperos rete, kaj tamen eldonindas 
ankaŭ la papera versio, se estos multe da interesiĝontoj. Ni esperas ke la manlibro 
vere estos inspira kaj utila helpilo por ĉiuj “ambasadoraj” aferoj. 

Monpetado 

Pro tio ke malmultaj REJM-anoj kaj lokaj kluboj rekte petis monon de REJM 
por financi lokajn aranĝojn kaj, ŝajne, spertis monpetadon el eksteraj fontoj, ni su- 
pozis ke oni simple ne scias pri tiaj ebloj. Do post pli profunda esplorado de la af- 

ero ni verku printempe informilon (raporton) pri tio. Se kluboj memstare ne kapab- 
las okupiĝi pri aliĝado al subvenci-konkursoj, REJM konsile kaj mastrume helpu, 
aŭ en la nomo de REJM aliĝu aŭ trovu alian fonton. Ciukaze iniciatoj aperu demal- 
supre: ni certas ke bonaj ideoj ĉiam trovos la vojon! 

Murgazeto 

Murgazeto pri Esperanto estu dediĉita al ekstera publiko - ne esprantistoj 
(ankoraŭ ©), ruslingva, laŭplane en Al-formato, nigrablanka (ĉu nur?), dezajnota 
profesiece unuloke far aparta esperantisto kun kontribuo de informo el lokaj 
kluboj, eldonota en diversaj regionoj aŭ same unuloke, pendigota en mezlemejoj, 
universitatoj, bibliotekoj, hobiaj kluboj. Dispendigu volontuloj kiel eble plej ofte 
kaj vaste. Por pliriĉigi la enhavon kaj esti pli “proksima” al legantoj, la murgazeto 
estu duone regiona, tio signifas ke duono de la gazeto havos saman stilon, aspekton 
kaj enhavon, kaj cetera parto estos dediĉita al regionaj/lokaj eventoj. Minimume mi 
vidas tri eblajn regionojn: centra regiono (Kaliningrado, Okcidento, Nordo kaj 
centro), Sudo (Volgio, Apudkaŭkazio) kaj Oriento (Uralo, Siberio kaj Fora Ori- 
ento). La enhavo de la unua parto ĉiam estu ĝenerala informo pri E-o, movado, 
kulturo, mencio de gravaj intemaciaj E-aranĝoj ktp, en la dua parto apera regionaj 
anoncoj pri la estontaj aranĝoj, raportoj pri la pasintaj, sed gravas ke ili estu verki- 
taj en tre alloga maniero, kontraste al pli neŭtrala unua parto. Memkompreneblos 
enmeto de kontaktebloj kun lokaj E-kluboj kaj kun REJM. 


Kiel iĝi REJM-ano 

Membro de REJM rajtas esti ajna esperantisto en la aĝo de 14 ĝis 30 jaroj. 
Membriĝo e« REJM donas la rajton havi rabatojn dnm aranĝoj, partopreni en 
ATS, la eblojn esti ĉiam informita pri la vivo en Esperantujo en Rusio kaj ekster- 
lande, pli facile trovi kunlaborantojn por siaj projektoj en la datumbazo de REJM- 
anoj, esti aktiva esperantisto kaj multon alian. 

1. Se vi antaŭe ne estis REJM-ano, unue necesas plenumi REJM-ekzamenon aŭ 
A-nivelan ekzamenon de CALK de REU. 

2. Necesas pagi la kotizon. Gi estas 200 rabloj por la jaro 2005, el kiuj 100 - 
por REGo kaj 100 - kiel kotizpago. Se en la familio estas pli ol unu membro de 
REJM, ĉiu dua, tria k.t.p. persono pagas nur 100 rablojn, t.e. - sen REGo-abono. 

Pli aĝaj samideanoj povas fariĝi patronoj de REJM (sen la ekzameno), kon- 
cema kotizo estas 300 rubloj. 

Vi povas pagi aŭ al sia reprezentanto en REJM-komitato aŭ al nomitaj de ni re- 
spondeculoj en aliaj urboj. Eblas sendi la kotizojn poŝte al BajieumuHa Cudopoea, 
yji. He.vcuncKaii 19 - 2 - 149,119517 Mociaia. 

3. Bonvolu skribi al <membroj.rejm@mail.ra> aŭ al la poŝta adreso de Anatolij 
Krasnokutskij ( 400040 , Volgograd, pr. Metallurgov 76- 137) jenajn informojn: 

- Viaj nomo, patronomo kaj familinomo. 

- Via naskiĝdato, loĝloko, adresoj (paperpoŝta por ricevi REGon kaj, eventu- 
ale, ankaŭ la reta por pli urĝaj kontaktoj). 

- Kiam vi eklernis Esperanton, kiamaniere, kion vi faras pri Esperanto: kore- 
spondas, aranĝumas, legas, verkas, babilas kun najbaroj ktp. 

- Viaj ŝatoj, interesoj, kion vi volas fari en REJM, pri kio vi ŝatus okupiĝi. Sed, 
certe, vi rajtas simple subteni la junularan movadon finance. Bonvenegas ankaŭ in- 
formoj pri viaj kapabloj kaj emoj, ĉar tiukaze ni povas inviti vin al seminarioj, par- 
toprenado en projektoj, volontuladoj, organizado kaj kontribuado al E-aranĝoj. Ni 
bezonas ankaŭ lokajn organizemulojn por fari reton de efikaj kluboj en la lando. 

- Viaj bondeziroj al REJM. 

REJM-membroj en januaro 2005 

Sergej Andrejsons (Sankt-Peterburg), Oksana Burkina (Sankt-Peterburg), Baard 
Plekland (Norvegio), Konstantin Hlizov (Krasnojarsk), Vjaĉeslav Ivanov (Sankt- 
Peterburg), OlegIzjumenko (Moskvo), Aleks Kadar (Francio), Anton Konstantinov 
(Ĉeboksari), Jelena Kovalj (Moskvo), Aleksej Kozlov (Niĵnij Novgorod), Anatolij 
Krasnokutskij (Volgograd), Alla "Benita” Kudrjaŝova (Moskvo), Anna “ Mor- 
skaja” Maciboruk (Krasnojarsk), Jelena Maslova (Dimitrovgrad), Irina Sem- 
jonova (Ĉeboksari), Valentina "Grimpi” Sidorova (Moskvo) 


PROJEKTO “tRA Siberio” 

Esperanto-movado en Siberio tamen vigliĝas. Jus pasis novjara renkontiĝo 
“Sub la cedro”, organizita en Novokuzneck fare de lokaj esperantistoj. La ĉefa or- 
ganizantino Olga Sedova somere, dum RA-3, diris: “Ni devas renkontiĝi pli ofte!” 
kaj invitis novosibirskanojn veni dum novjaraj festoj al Novokuzneck. 

Ni venis kaj trovis bonan akcepton. Programo estis jena: novjara maskerado, 
glitkonkurso, vizitado de saŭno, koncerto de folklora ensemblo el Sorio, festa tablo 
en la klubo “Cedro”. Krome, dum tri tagoj de la renkontiĝo okazis kunsidoj, dum 
kiuj estis planita nova projekto: “tRA Siberio”. La starto estos en Novosibirsk, la 
punkto de alveno - Bajkal. 

Cu vi iam vidis Bajkalon? Tio estos bona ebleco por vi. Krome, laŭvoje vi vizi- 
tos Tomskon, Novokuzneckon, Krasnojarskon, Irkutskon. En ĉiu urbo vi havos 
halton por du-tri tagoj. Cie vin atendos speciala programo kaj renkonto kun lokaj 
esperantistoj. Kaj certe ekskursoj. 

Plej gravas, ke vi povos partopreni ne la tutan aranĝon, sed la programon en 
unu-du urboj. Infonnon pri la programo kaj prezoj bonvolu rigardi ĉe la ttt-ejo 
<www.sciureto.front.ru>. Por pli detala informo turnu vin al Katerina Arbekova 
rete: <katka@dali.cis.ru>; 

poŝte: 630078 Novosibirsk-78, 
a/k 107; telefone: +7-3832- 
468494. 


Ĉefministro rifuzis doni subvenciojn por la leme- 
joj, sed ordonis elspezi grandajn monsumojn por 
instalo de televidiloj en ĉiuj prizonaj kameroj. En 
la amika interparolo li klarigis al la ministro pri 
klerigado: “Mi apenaŭ pasigos reston de miaj 
tagoj en lemejo!” (per-esperanto-humuro) 

NOVJARO EN E-KLUBO DE TIĤVIN 

Pro diversaj eksterklubaj klopodoj tiĥvinaj esperantistoj festis la Zamenhof- 
tagon nur la 23-an de decembro, do estis decidite kunigi tiun feston kun la celebro 
por la venanta Novjaro. 25 
personoj kunvenis en la etsa- 
lono de la urba Kulturpalaco 
ĉe la festa tablo. Sonis multaj 
tostoj kaj gratuloj, kantoj kaj 
pianludo. La novica grupo, 
gvidata de Zoja Kaĉalova 
prezentis surprize ĉannan 

spektakleton. 

Tute eksteratende la 

feston vizitis raportistino de 
la urba ĵumalo “Tiĥvinskaja 
Nedelja” (Tiĥvina semajno). gratulo de laprezidanto 

Si intervjuis la ĉeestantojn; rezulte en la pomovjara numero duonon el la gratul- 
paĝo akaparis esperantistoj. La alian duonon ricevis diversrangaj urbaj gravuloj. 
Jen estas kelkaj el la esperantistaj bondeziroj, publikigitaj en laĵumalo: “Ni deziras 
al ĉiuj tiĥvinanoj bonan sanon, multan ĝojon, sukceson por ĉiuj aferoj kaj bonkore- 
con reciprokan.” (Aleksandr kaj Marina Koroteckij, kuracistoj); “Mi deziras al ĉiuj 
gelemantoj sanon kaj nur bonajn poentojn. Kaj krome mi deziras konsili, ke ĉiuj 

aliĝu al nia esperantista klubo por lerni 
tiun neordinare interesan lingvon. Gi 
helpas al homoj akiri multajn novajn 
amikojn kaj pli bone komunikiĝi. Mi nun 
lemas ankaŭ aliajn du lingvojn - la ang- 
lan kaj la francan, kaj Esperanto tre 
helpas min pri tio.” (Aleksandra Kurma, 
12 jaroj); “Mi deziras al ĉiuj, ke en la 
Nova jaro en ĉiu pasinta tago estu 
amenaŭ eta lumradio. Ke neniam 
estingiĝu espero, ke ĉiam ni havu feli- 
ĉon, ĉar ĝi estas en niaj animoj. Kaj, se 
ni volas esti feliĉaj, ni devas esti tiaj, ĉar 
ĉio dependas nur de ni mem kaj de nia rilato al la ĉirkaŭa mondo.” (Zoja Kaĉalova, 
kursgvidanto). Tiujn ĉi kaj multajn aliajn helajn bondezirojn tiĥvinaj esperantistoj 
adresas al ĉiuj gesamideanoj en la mondo. 

Viktor Kandalinskij, prezidanto de Tihvina E-klubo 



nia junularo 

RIDETU APRILE EN ODESO 

Odesa junulara Esperanto-klubo “Verdaĵo” 
invitas al la 7-a tradicia humurfesto “Aprilaj 
ridetoj”, kiu okazos de la 30-a de marto ĝis la 
02-a de aprilo. Kutime en nia urbo la 1-a de 
aprilo estas libertago (nu, almenaŭ ĉe la 
malnova registaro...) Sur la ĉefa 
Deribasovskaja-strato paŝadas kostumitaj 
procesioj; la junularo frenezumas; la pli aĝaj 
urbanoj preferas dum tiu tago sidi hejme... 

Ni proponas tempopasigon ne sen utilo: 

Urboludon, viziton al Observatorio (se la vetero permesos), al tre originala muzeo, 
la eblon partopreni humuran feston “Jumorina” sur la stratoj de la urbo kaj humu- 
ran koncerton “Aprilaj ridetoj” enkadre de nia programo. Ne mankos specifaj por 
nia klubo Intelektaj Ludoj. Verŝajne, plej alloga estos vizito al Odesaj katakomboj 
- ne al la oficiala muzeo, sed “sovaĝa” ekskurso kun la ĉefo de la speciala esplora 
taĉmento, kiu surmapigas niajn katakombojn: el la ekzistantaj 2000 km dume estas 
esploritaj nur 200 km. La subteraj galerioj, kie oni jen rampas, jen kaŭre iras; kar- 
staj putoj; spuroj de partizanoj; rustiĝintaj bajonetoj kaj 200-jaraj boteloj; absoluta 
tenebro kaj ĉiam konstanta temperaturo - 14 gradoj vintre kaj somere. Promeno en 
labirinto centoble pli komplika, ol tiu en Kreto, kaj sen la fadeno de Ariadna! Sed 
nia gvidanto estos ĝuste la estro de tiu taĉmento, kiu savas kretenojn, kiuj deziras 
promeni en Odesaj katakomboj solaj! Nur kun li endas katakombumi! La deziran- 
toj ne forgesu malindan superveston kaj molan ĉapeton por protekti la kapon kon- 
traŭ “plafono”! Pliajn detalojn la interesiĝantoj petu ĉe Tatjana Aŭderskaja (la ret- 
kaj poŝtadreson vidu en la 3-a kovrilpaĝo). 

Tatjana Auderskaja (Odeso) 

LA UNUA EN RUSIO DOKTORA DISERTACIO 
PRIINTERLINGVISTIKO 

La 24-an de decembro 2004 en la ĈGU (Ĉuvaŝa Stata Universitato, Ĉeboksari) 
okazis defendo de la habilitata disertacio de Aleksandr Melnikov pri la temo 
“Lingvokulturologiaj aspektoj de intemaciaj planlingvoj (je fono de la etnaj)”. Por 
oponi lian disertacion venis Sergej Kuznecov, profesoro de MSU, kaj Vladimir Al- 
patov, vicdirektoro de la Instituto de Orientologio de la Rusia Akademio de Scien- 
coj. Ambaŭ oponantoj, samkiel la tria (la loka), subtenis la disertacion. La ĉeestin- 
toj (pluraj filologiaj profesoroj de la universitato) alte taksis la laboraĵon de A. 
Melnikov. 

Cetere, la universitataj moŝtuloj interesiĝas pri fondo de interlingvistika societo 
ĉe ĈGU, kursoj de Esperanto k.s. kaj certe pri aktiva kunlaboro kun la aliaj univer- 
sitatoj tiurilate. 

(esperanto-rus-informoj ) 

FORPASIS ZHANG QICHENG 

La 22-an de decembro forpasis s-ro Zhang Qicheng, honora prezidanto de Cina 
Esperanto-Ligo (ĈEL), eksa ĉefredaktoro de “E1 Popola Ĉinio” kaj ekde 1986 hon- 
ora membro de Universala Esperanto-Asocio. 

S-ro Zhang naskiĝis en 1913. Li eklemis Esperanton en 1928 kaj baldaŭ fariĝis 
unu el la plej elstaraj aktivuloj en la ĉina Esperanto-movado. En la 30-aj jaroj li 
kunfondis Sanhajan Esperanto-Ligon kaj redaktis la gazetojn “Ĉinio Hurlas” kaj 
“La Mondo”. Post la ekesto de Ĉina Popola Respubliko li kunfondis ĈEL kaj ĝian 
revuon “E1 Popola Ĉinio”. Dum multaj jaroj li estis ĝenerala sekretario de ĈEL. En 
tiu funkcio li pretigis la aliĝon de ĈEL al UEA en 1980 kaj reprezentis ĝin kiel 
komitatano A ĝis 1989. En 2001 aperis lia esearo “Ĉina lingvo - la riĉa kaj bela 
lingvo”. 

Kiel vicprezidanto de la Loka Kongresa Komitato s-ro Zhang havis ŝlosilan ro- 
lon en la organizado de la 71-a Universala Kongreso de Esperanto en Pekino en 
1986. Li povis partopreni ankaŭ en la inaŭguro de la dua UK en Pekino en 2004 
kaj fari tie emocian paroladon, kiu fariĝis lia lasta movada elpaŝo kaj adiaŭo al la 
Esperanta publiko. 

(Gazetaraj komunikoj de UEA, N» 192) 

HELMAR FRANK: LA ESPERANTISTO DE LA JARO 2004 

Internacia sendependa magazino “La Ondo de Esperanto” (Kaliningrad, 
Ruslando) iniciatis en 1998 ĉiujaran proklamon de la Esperantisto de la Jaro. A1 la 
projekto aliĝis reprezentantoj de diversaj tendencoj en la Esperanto-komunumo kaj 
sendependaj kompetentuloj. Kiel la unua laŭreato en 1998 estis elektita William 
Auld. En 1999 lin sekvis Kep Enderby. En 2000 estis distingitaj tri personoj: Hans 
Bakker, Mauro La Torre kaj Jouko Lindstedt. En 2001 laŭreatiĝis Osmo Buller, kaj 
en 2002 - Michel Duc Goninaz. Pasintjare elektita estis Dafydd ap Fergus. 

Ĉi-jare la kandidatigantoj proponis 25 personojn, al kiuj la elektantoj povis 
doni siajn voĉojn. 

La rezulto de la voĉdonado: 3 voĉojn ricevis Helmar Frank; po 2 voĉoj ricevis 
Istvan Ertl, Povilas Jegorovas, Sten Johansson, Ilona Koutny, Katalin Kovats, 
Etsuo Miyoshi, Flavio Rebelo, Scott Redd, Chuck Smith, Zlatko Tisljar; po 1 voĉo 
ricevis Donald Harlow, Kalle Kniivila, Atilio Orellana Rojas. 

OProf. Dr. sc. cyb. habil. Helmar Gunter Frank, prezidanto de la Akademio In- 
temacia de la Sciencoj (AIS), estas proklamita kiel la Esperantisto de la Jaro 2004. 
La intemacia ĵurio elektis lin pro la sukcesa kunordigo de la agadoj de AIS kaj de 
ties Universitataj Sesioj kaj pro ĉi-jara lanĉo de LEUKAIS (Libera Eŭropia Uni- 
versitato Kelemantia de AIS en Komamo, Slovakio), unu el kies tri fondo-rektoroj 
li estas. Intervjuo kun profesoro Frank aperis en la febmara kajero de “La Ondo de 
Esperanto”. Pliajn informojn vidu ĉe <http://Esperanto.Org/Ondo/index.html>, en 
la mbriko “La Esperantisto de la Jaro”. 

Halina Gorecka (Kaliningrad) 

AŬTORAJ RAJTOJ KAJ FALSAJ AMBICIOJ 

Komence Doktoro Zamenhof permesis al iu ajn traduki la Unuan Libron en 
ĉiujn lingvojn. Li revis pri rapida disvastiĝo de Esperanto. Post kelkaj jaroj li sub- 
skribis ekskluzivan kontrakton kun granda franca eldonejo “Hachette”, kaj libera 
disvastigo de liaj novaj verkoj iĝis kontraŭleĝa. Verŝajne ekde tiu tempo aperis 
problemo pri aŭtoraj rajtoj en Esperanto. 

Ofte mi ĉeestis la diskutojn, dum kiuj oni levis la demandon: ĉu eblas sen kon- 
trakto kun la aŭtoro publikigi liajn verkojn en Esperanto: libroforme, sur CD-diskoj 
aŭ interrete? Ŝajne, ofte la sola konkludo de tiuj pridiskutoj estis, ke similaj pub- 
likaĵoj estas afero neetika rilate al la aŭtoro kaj senprestiĝa por esperantistoj entute. 
Multaj eĉ ne konscias, ke laŭ la Leĝo pri aŭtoraj rajtoj falsa produktanto estas 
kriminale persekutenda kaj povas trafi eĉ prizonon. 

Estas laŭdinda kaj komprenebla fakto, ke ni provas traduki ŝatatajn verkojn en 
Esperanton kaj intencas prezenti ilin al vasta esperantista publiko. Sed jen aperas 
Entreprenema Konsilanto, ofte spertomza en similaj aferoj, kaj proponas eldoni la 
tradukon. Estu atentaj. Se en la verko, de kiu vi faris tradukon, estas signo ©, aŭ 
skriba averto pri aŭtoraj rajtoj, tio signifas, ke oni ne rajtas sen konsento de la 
aŭtoro (tiu povas esti verkisto, tradukisto, pentristo, fotisto, redaktoro ktp) repro- 
dukti ĝin en iu ajn formo. Eĉ se tia averto ne estas, preferindas konsulti pri la afero 
fakulon. La Entreprenema Konsilanto oponas: vidu ke Zamenhof... por disvastigi 
nian lingvon... estas por propagando... Ĉio estas trompo. Trompo kaj mensogo. La 
sola strebo de similaj “multobligistoj” estas la monprofito. Nur ĝi. 

Kutime la “memeldonistoj” sukcesas ricevadi ĝis 200% de monprofito, dum la 
leĝaj eldonejoj ordinare funkcias je 20%-profitaĵo (kutima normo por eldonejo). 
De kie venas tia ŝajne enorma profito? Tute simple. Oni ŝtelas de verkistoj, 
tradukistoj, pentristoj, fotistoj, eldonistoj, de ĉiuj homoj, kiuj estas engaĝitaj en la 
eldonprocedon. Oni priŝtelas, finfine, ankaŭ la ŝtaton mem, ne pagante la entre- 
prenajn impostojn. 

La kontraŭleĝaj eldonoj en Esperanto abundas. Amase kopiiĝas diversforme 
ĉio, pri kio Entreprenemaj Esperantistoj intencas ricevi monprofiton. Certe 
unuavice staras diversaj lernolibroj kaj vortaroj de Esperanto. Sekvas la famaj 
aŭtoroj. Ankoraŭ dum sovetia tempo Boris Grigorjeviĉ Kolker, kiel mi scias, 
plendis pri amasa kontraŭleĝa produktado de lia lemolibro “Metodiĉeskie raz- 
rabotki...”, kiuj estis vaste uzataj en tiutempa instru-procedo. Daŭras reeldonado de 
tiu ĉi lernilo ĝis nun. Sen indiko pri la aŭtoraj rajtoj. Mi havas ekzempleron kun 
menciita eldonkvanto 1000 ekz., kiu estis presita en 2000. La aŭtoro de la lemoli- 
bro por msoj “Esperanto? Estas facile!” A.Junusov atentigis min, ke interrete kaj 
en CD aperis lia verko, pri kio lin neniu avertis. La mondkonata verkisto Harri 
Harrison dum renkontiĝo kun moskvaj esperantistoj ricevis donace sian libron, 
tradukitan en Esperanton: “Naskiĝo de la rustimuna ŝtalrato” (eld. Sezonoj, 
Jekaterinburg, 1996). La fama verkisto dankis kaj ĝentile rimarkis, ke oni lin ne in- 
formis pri ties apero. Eĉ ne temis pri la monkompenso. 

Ni esperas ke aŭtoroj ne pretendas defendi siajn rajtojn juĝe. Sed kiam temas 

pri neesperantistaj aŭtoroj, ofte famaj, tio ne validas. Kaj tiuj famaj homoj preskaŭ 
ĉiam ne akceptas la korporacian esperantistan solidarecon. 

Ofte oni proponas al ni eldoni la tradukojn de diversaj verkoj, asertante ke ili 
ricevis buŝan konsenton de la aŭtoro (aŭ de la rajtposedanto). Similaj proponoj ple- 
jparte fine evidentiĝas provokaj, kaj ni ilin ne atentas. Eĉ se tia permeso efektive 
okazis, ĉiam estas necesa skriba konfirmo, preferinde kontrakto inter la eldonisto 
kaj la aŭtoro. La aŭtoro povas plurfoje ŝanĝi la rilaton al la afero, kaj por juĝaj in- 
stancoj buŝa konsento nenion validas. Ekzemple iu esperantisto sukcesis ĉiumetode 
konvinki la aŭtoron, ke eldono en Esperanto estas plena bagatelaĵo, senprofita kaj 
nur propaganda. Kaj poste la aŭtoro tute hazarde ekscias, ke lia libro estas vendata 
ie kontraŭ 20-30 eŭroj (ekzemple) kaj estas aĉetata. Kompreneble la aŭtoro povas 
rekonsideri sian opinion pri bagateleco de Esperanta traduko. 

Somere de 2004 en moskvaj kinejoj aperis kinoversio de la romano de konata 
en Rusio verkisto Sergej Lukjanenko “La nokta patrolo”. Nekutime, sed okazis: la 
ŝtato kune kun la oficialaj produktistoj aranĝis vastan kampanjon kontraŭ la kon- 
traŭleĝaj kopiistoj. Multaj estis arestitaj. (Mi emfazas la vorton arestitaj.) Ja temis 
pri la enorma monsumo. 

En Rusio la aŭtoraj rajtoj normiĝas per la Leĝo de Rusia Federacio “Pri aŭtora 
rajto kaj apudaj rajtoj”. Laŭ ĝi la aŭtoraj rajtoj validas por la kreaĵoj de scienco, lit- 
eraturo kaj arto, faritaj sendepende de ilia pluuzado, kvalito kaj esprimmetodoj, 
kiel publikigitaj, tiel ne publikigitaj, sed ekzistantaj en ajna formo: skriba, buŝa, 
aŭd- aŭ vid-kaseda, komputila, pentra, fota, skulptita, konstruita ktp. 

Laŭ Kriminala Kodo de Rusia Federacio (Artikolo 146) rompinto de aŭtoraj aŭ 
apudaj rajtoj estas punata en ekstremaj okazoj je malliberigo ĝis kvin jaroj. 

La kontraŭleĝaj eldonoj ne eblus, se ne ekzistus tiel nomata “nigra merkato”, en 
kiu vendistoj kaj amasaĉetantoj plene ignoras ajnajn aŭtorajn rajtojn. Vendistoj de 
Esperanto-literaturo, unuavice la Libroservo de UEA, naciaj asocioj, dezirinde estu 
pli elektemaj por atenti la falsajn multobligistojn. Car ankaŭ de tio ja multe depen- 
das nia reputacio antaŭ la neesperantista publiko. 

Aleksandr Ŝevĉenko, eldonisto (Moskvo) 


ATENTON! TRE GRAVA INFORMO: 

Nuntempe estas aktive preparata la programo por RET-05 (Rusiaj 
E-Tagoj), kiu okazos de la 6-a ĝis la 14-a de aŭgusto 2005 apud la 
urbo Jelec. La temo de la aranĝo estas “Esperanto - ne nur lingvo, 
sed ankaŭ vivmaniero”, la programo promesas esti interesa. 
Ekzemple, ĉi-foje ni havos Esperanto-ekskurson al la muzeo de Va- 
silij Eroŝenko en la vilaĝo Obuhovka. Kun tiu ĉi REGo vi ricevos la 
unuan Informleteron pri RET-05. 

'ku/tura revuo 


Mikaelo Bronŝtejn 

Por Ĵomart Amzejev 

Amiko, ni ambaŭ ne junas, 

Sed estu tabua la tem’ - 
En koroj apenaŭ aŭtunas 
La fajre junula amem’. 

La manoj gitaron turmentas, 

Dolore naskiĝas la kant’. 

Feliĉon de kreo eksentas 
Animo de ĉiu naskant’. 

Profundas la trist’ februara 
Dum kirlas neĝerojn blizard’, 
Sed vojo en tempo amara 
Kondukas nin tamen al mart’. 
Retrilos printempo ekverde 
En nia amika ĝarden’, 
Triumfos denove liber’ de 
Tremanta gitara tenden’. 

Amiko, la kant’ kontinuas 
En tempo, en spac’, en anim’. 

Muziko kun vortoj kongruas, 

Do vivas kompren’ inter ni. 

Diskreta ascendo al gloro, 

Stupare spirigas la pad’... 

Folioj de nia memoro 
Ne mankas por plia kantad’. 

19 . 02.05 


30 






KEF: “KORPO KAJ KULTURO” 

Kultura Esperanto Festivalo 2005 en Helsinko, Finniando, 16-23.07.2005 

Cu jam vi spertis prezenton de Fraŭlino Barlaston aŭ konatiĝis kun Esperanta 
literaturo? Cu jam vi aŭdis la plej famajn bandojn de Esperantujo? Cu jam Dol- 
chamar akustike? Cu jam vi ĉeestis preskaŭ tutvesperan, pli ol okazoplenan op- 
ervesperon de operkantistino Liisa Viinanen? Cu iam vi revis pri kantado de “Sola” 
aŭ “Amanda” aŭ “Cu vi pretas?” kun la efektiva bando mem aŭ pri Esperanta ver- 
sio de “Titanic” aŭ James Bond-filmoj? Cu vi scias, kion pensas Esperantaj 
viraŭtoroj pri virinoj kaj inverse, kion virinoj opinias pri viroj? 

Egale, ĉu vi respondas jese aŭ nee - indas partopreni la plejplejan, intemacian 
Esperanto-kulturan festivalon KEF en la somera Hclsinko. La festivalon organizas 
kunlabore FEJO kaj Esperanto Klubo de Helsinko. 

Artistoj: Fraŭlino Barlaston, Jorge Camacho, Liisa Viinanen, Kim Henriksen, 
Amau Torras, Martin Wiese, Duplustro, Jomart, Nataŝa kaj Karina, Esperanto 
Desperado, JoMo kaj la Liberecanoj, Dolchamar. 

Disaj programeroj: Poema ateliero; Popateliero: poppecoj kaj kantotekstoj; Vo- 
ĉouza ateliero: Kiel uzi sian korpon kaj pli utiligi sian plenan voĉoprovizon; Hu- 
mura filmoateliero: famaj filmoscenoj aktore kaj duble; Korpkulturaj ekzercoj; 
Matena aerobiko laŭ espomuziko; Ludotago; Prelegoj kaj prezentoj; Beletraj amaf- 
eroj: Viroj pri virinoj, virinoj pri viroj; ABC de amo: amoj, mamoj, amoroj kaj 
mamzonoj - erotika poezio en Esperanto; Aŭtoraj horoj; Korpolingvo kaj kulturaj 
diferencoj; Ribele, rebele: Esperanta rokliriko; Granda konkurso pri filmodublado; 
Samana vespero: ŝamandmmoj kaj kalevalaaj poemoj; Preskaŭ tutvespera Esper- 
anta opero; Esperanta karaokeo kun vivbando; Komiksekzpozicio; Dolchamar eĉ 
akustike; Filmoj. 

Kaj multo pli.. .Ne maltrafu! 

Pliaj informoj troveblas ĉe la ttt-ejo <www.esperanto.fi/kef2005>, kontak- 
tadresoj <hamalainen.riitta@kolumbus.fi>, <patrik.austin@helsinki.fi>. 

(per-esperanto-literaturo) 

LIRO-2004 

Je la Zamenhofa Semajnfino en Kaliningrad estis anoncita la rezulto de la tra- 
dicia belarta konkurso Liro-2004, organizita de “La Ondo de Esperanto”. 

La seppersona juĝkomisiono (Aleksej Birjulin, Sten Johansson, Wolfgang 
Kirschstein, Aleksander Korĵenkov, Alen Kris, Valentin Melnikov, Petro Palivoda) 
ricevis 43 konkursaĵojn de 21 aŭtoroj el 14 landoj - Brazilo, Britio, Francio, His- 
panio, Germanio, Italio, Kroatio, Luksemburgio, Malto, Pollando, Ruslando, 
Ukrainio, Usono, Uzbekio. La geografia reprezento estas rekorda. 

La rczulto de Liro-2004 

Originala prozo. 

Laŭreato: Christian Riviere (Francio) pro “Rimorso”. Laŭdaj mencioj: Chris- 
tian Riviere (Francio) pro “Disigo”; Paulo Sergio Viana (Brazilo) pro “Rende- 
vuo”. 

Originala poezio. 

Laŭreato: Jean-Marie Ries (Luksemburgio) pro “Omaĝo al L.E.”. Laŭdaj 
mencioj: Nicolino Rossi (Italio) pro “L’ ombro”; Paulo Sergio Viana (Brazilo) 
pro “Kampara rakonto”; Ricard S. Giiell (Hispanio) pro “Meditado”. 

Traduka poezio el la rusa (AjieKcaHdp Ejiok “HesHaKOMKa”). 

Laŭda mencio: Pavel Moĵajev (Ukrainio). 

Traduka prozo el la rusa (Heau TvpzeHee "Eupk>k”). 

Laŭreato: Pavel Moĵajev (Ukrainio). 

Traduka vrozo el la angla (Edgar Allan Poe “The Devil in the Belfrv ”). 

Laŭreatoj: Jean-Luc Tortel (Francio); Russ Williams (Usono). 

La laŭreatoj ricevos diplomojn kaj libropremiojn. Konforme al la regularo la 
organizantoj rezervas al si la rajton ĝis la 1-a de januaro 2007 publikigi la ricevi- 
tajn konkursaĵojn en “La Ondo de Esperanto”, libroforme kaj elektronike. 

Gratulon al la laŭreatoj! Dankon al la partoprenintoj! 

Halina Gorecka, sekretario de Liro-2004 

ITALA E-KONGRESO EN RIMINI 

La 2-7-an de septembro 2005 en Rimini okazos la 73-a Itala Nacia Kongreso 
de Esperanto kun la temo “La interkomunikada fonto de progreso: la universalaj 
lingvoj”. Rimini kaj ĝia marbordo, famkonataj en Italio kaj eksterlande pro som- 
eraj feriadoj, gastemo kaj amuziĝoj, havas imponan tradicion pri la okazigo de Es- 
peranto-aranĝoj. La venonta Nacia Kongreso de Itala Esperanto-Federacio estos 
kroma okazo por rekonfirmi tiun tradicion. La detalojn eblas ekscii de Mario Ama- 
dei, tel. + 051 644 6675, <amadei.mario@yahoo.it> aŭ Don Duilio Magnani 
<duiliomagnani@iol.it>. Poŝta adreso: Comitato Organizzatore del 73° Congressso 
Italiano di Esperanto, Viale Zavagli 73, 47900 Rimini, Italio. 

(esper-inform) 

StRIGo-10: ĈU NIRVANO... AŬ KOŜMARO? 

StRIGo delonge allogis min pro originala, kreema nomo, pro ĝia mistero kaj 
ioma famo. Sed la aranĝo multe seniluziigis min, kaj kredeble la aliajn nerusparo- 
lantajn partoprenintojn, per sia lingvo-flanko. Efektive, StRIGo havis belaspektan 
Esperanto-retpaĝon, belsonan Esperanto-nomon, estas organizita de esperantistoj, 
partoprenita de multaj Esperanto-parolantoj, resume ĝi aspektas, gustas kiel Espe- 
ranto-renkontiĝo, sed ĝi ne estis Esperanto-renkontiĝo! Estis rusa aranĝo, parto- 
prenita de Esperantistoj kaj novuloj, kiuj ĉiuj parolis preskaŭ ĉiam ruse. 

Kelkaj plusaj aspektoj de StRIGo tamen, por ne esti tute malpozitiva pri ĝi. In- 
teresaj partoprenintoj, plejparte afablaj organizantoj, ĝuinda koncerto, bongusta 
vingustumado, retpilko-ludado, kelkaj ideoj ĉerpitaj el refarindaj programeroj: 
poŝtkart-skribado, korpo-pentrado, vodko-gustumado (ne estis, sed indus) ktp. Eb- 
lis iomete plibonigi sian ruslingvan nivelon (sed ne estis kursoj...). 

Aĉis la kondiĉoj. Necesejoj teruraj, duŝe- 
joj forestaj. Endis paŝi 10 minutojn banejen 
kaj pagi 60 rublojn por povi duŝi sin. 

Kelkaj anekdotoj pri la lingva problemo 
dum StRIGo: 

- Dum la unua tago, post mia plendo pri 
la nur-ruslingveco de la aranĝo, la ĉeforgani- 
zantino trankviligis min: “Ankoraŭ ne estis la 
oficiala Malfermo!”. Sed post tiu vespera 
Malfermo, kiu escept-okaze dulingvis, ĉio 
daŭris kiel antaŭe. Nur ruslingve. 

- Amuze estis, ke ĉiuj program-afiŝoj, 
programeraj nomoj, klasĉambroj estis esper- 
antlingvaj. Sed tio estis nur ekstera ŝminkaĵo. 
Kiam oni nur iomete fosis, ĉio estis rus- 
lingva. Ekzemple, la vingustumado: la 
klarigoj paperaj kaj parolaj estis ruslingvaj. 
Multfoje ni bezonis individuajn tradukantojn, 

por enoreligi al ni la tradukojn de programeroj! 

- Cemure estis afiŝeto “Enskribiĝu ĉi tie homoj, kiuj parolas nur Esperante dum 
certa periodo” (?!) Ne estas ŝerco! 

- Jus enirinte preleg-ĉambron, mi rimarkis apudulinon de la preleganto sur- 
planke ridantan, kaj tuj poste la preleganto daŭrigis sian paroladon Esperante, kaj 
la apudulino tradukis poste rusen. Sed post du minutoj mi foriris, ne interesiĝante 
pri la temo. Restante aliflanke de la pordo, mi aŭdis, ke la preleganto ree parolis 
ruse, sen bezono de tradukantino. 

- Cyrille demandis iutage al unu el la organizantoj, ĉu tiutage estos iu pro- 
gramero esperantlingva. Si trarigardis la tutan liston de tagaj programeroj, kaj fine 
respondis “Ne”. 

Mi povus longe daŭrigi la liston, sed ni eksciis, ke tiu StRIGo-10 estas la lasta, 
eble tial ĝi havis kiel jubilean temon “Nirvano”. Sed mi renomus ĝin “Koŝmaro”! 
Espereble kiam ni vekiĝos, tiu striko kontraŭ Esperanto estos nur memoraĵo pri la 
pasinteco... 

Aleks Kadar (Francio) 

MEDICINA VORTARETO EN LA RETO 

Laŭ la adreso <http://www.skirlet.freesurf.fr> atingeblas ne tro, sed sufiĉe 
granda medicina vortaro E-rusa kaj rus-Esperanta. Ciuj tenninoj estis elektitaj sur- 
baze de kelkaj fontoj, kiuj estas menciitaj en la paĝaro. La vortaro ne pretendas esti 
kompleta gvidilo, sed por ruslingvaj esperantistoj kaj medicinistoj ĝi tutcerte estos 
utila. La laboro pri la vortaro daŭras, do la kompilinto pretas akcepti ĉiujn ri- 
markojn kaj korektojn. La kontakt-adreso estas indikita en la paĝaro. 

( esperanto-rus-informoj) 

EL LA VIVO DE BICIKLISTO 

Finiĝis la komplika por mi jaro 2004, heligita per verda lumo de primavera 
Jekaterinburga E-renkontiĝo - bedaŭrinde la sola aranĝo, kiun mi sukcesis parto- 
preni. Ni disputis tiam, ĉu estas Esperanta mondo reala aŭ virtuala. Mi rakontis pri 
PS (Pasporta servo) kaj BEMI (Biciklista Esperantista Movado Intemacia), per kiuj 
mia esperantista vivo iĝas reala. 

Pasintsomere mi planis vojaĝi kun BEMI-anoj al Altajo, sed la labora situacio 
tute malebligis al mi ferii. Tamen PS faris mian E-vivon reala per bonaj gastoj. 
Printempe, kiam ankoraŭ kuŝis neĝo, min vizitis “najbaro” el Magadana regiono - 
Sergeo Ĉikaĉov. “Najbaro” - ĉar en la adresaro de PS post Omsk sekvas Omsuk- 
ĉan. Ĉiufoje, ricevante la adresaron, mi provis lin imagi, la “najbaron”. Kaj jen, li 
venis petveturante hejmen el Kartvelio, rakontis 
al mi multe pri la eventoj en Tbilisi. Li rakontis 
ankaŭ pri Nordio, kiun li ŝatas malgraŭ la na- 
jbara Ojmjakon - poluso de frosto, kie la tem- 
peraturo povas fali ĝis 72 gradoj sub nulo. 

Finaprile al mi telefonis mia malnova amiko 
Zef Ĵegard el Francio kaj diris, ke li startas la 1- 
an de majo de Atlantiko al Pacifiko por atingi 
ĝin dum du monatoj. Ne imageblas - 14000 km. 

Sed BEMI-anoj faras miraklojn! Li “flugis” sen 
aĵoj per malpezega biciklo po 200-250 km tage. 

Lia fratino kun la edzo akompanis lin dum la tuta 
vojaĝo en buseto kun ĉio bezonata, inkluzive 
rezervajn radojn kaj eĉ biciklojn. Pri la vojaĝo 
informis Moskva radio kaj Omska televido. 

Sekva gasto, kiu flugadis dum la tuta vivo, 
nun trajnis tra Eŭrazio. Iama armea flugisto el 
Bulgario Vladimir Popov dum la vojaĝo en Ĉin- 
ion al UK-89 haltis kelkfoje ĉe pasportservanoj 
por piede kaj rade tuŝi la teron, viditan de supre. 

Li plezure biciklis en Omsko, ĝuis la vidinda- 
ĵojn, multe fotis. 

Finsomere min vizitis Ivo Miesen. Antaŭ, dum kaj post la bicikla vojaĝo en Al- 
tajo ni interkomunikiĝis, ĉar mi tre volis ĝin partopreni, almenaŭ parte. Laŭvoje al 
Novosibirsk, de kie startis BEMI-anoj, mi havis kun li kurtan renkontiĝon ĉe la tra- 
jno. Poste ili telefonis el Gornoaltajsk, laŭvoje al la lago Teleckoje. Bedaŭrinde mi 
ne povis aliĝi, mi tiutempe laboris eĉ sabate kaj dimanĉe. Kaj dum la reveno Ivo 
haltis en Omsko por kelkaj tagoj, rakontis al mi pri la vojaĝo, montris la fotojn. Mi 
montris al li la urbon. Kaj jen, ni jam biciklas al la flughaveno, Ivo vojaĝas al 
Tihvin (por iom partopreni en RET-04), poste revenas hejmen. 

Mi pasigis la someron hejme, sed vivis per reala E-vivo. Feliĉajn renkontojn al 
ĉiuj en 2005! 

Veniamin Rozenberg (Omsk) 



renkontiĝo kim Ivo apud la trajno 

ROMANO DE JOHN FRANCIS PORINFANOJ 

Fine de novembro, ĝustatempe por lanĉo en la Malferma Tago de la Centra 
Oficejo, aperis ĉe UEA la romano “La kastelo de Vitro” de John Francis. La nova 
verko prenas tute apartan lokon ne nur en la verkaro de Francis mem, sed en la 
originala Esperanto-literaturo ĝenerale, ĉar temas pri porinfana romano. 

En “La kastelo de Vitro” du geknaboj, Stela kaj Emesto, dum somera vagado 
trairas misteran pordon, malantaŭ kiu atendas ilin aventuro en magia mondo kun 
plej strangaj mirindaĵoj kaj grandaj danĝeroj. Kelkfoje la leganto eĉ povas senti en 
la verko trajtojn parencajn kun la famaj romanoj pri Harry Potter, kvankam pri in- 
fluo ne temas, ĉar Francis finis sian romanon jam antaŭ dudeko da jaroj. Unue ĝin 
planis eldoni Neil Salvesen sub sia marko “Esperantaj Kajeroj”, sed lia forpaso 
malhelpis tion, ĝis UEA transprenis la planon de sia iama direktoro. 

La libro havas 197 paĝojn kaj estas ilustrita de Francisco L. Veuthey. Gia prezo 
estas 18 eŭroj, kun triona rabato ĉe la Libroservo de UEA por samtempa aĉeto de 
minimume tri ekzempleroj. 

Aliaj verkoj de John Francis, kiuj estas ankoraŭ haveblaj ĉe UEA, estas la ra- 
kontaro “Vitralo”, la sciencfikcia romano “Misio sen alveno” kaj “Tri rakontoj pri 
la Miljara Paco”. Tuj elĉerpiĝonta estas la poemaro “Kvaropo” el 1952, en kiu 
Francis debutis kun siaj kolegoj el la skota skolo W.Auld, J.Dinwoodie kaj 
R.Rossetti. 

(Gazetaraj komunikoj de UEA, N» 192) 

BALDUR RAGNARSSON EN LA APRILA MALFERMA TAGO 

Unu el la plej elstaraj Esperanto-verkistoj, Baldur Ragnarsson, estos la ĉefa 
gasto en la sekva Malferma Tago de la Centra Oficejo de UEA sabaton, la 23-an de 
aprilo. La islanda poeto prelegos dum la Tago pri du temoj. Unu prelego temos pri 
la islanda lingvo, kiu estas multrilate ekzota inter eŭropaj lingvoj kaj el kies riĉa 
literaturo Ragnarsson esperantigis plurajn ĉefverkojn. En alia prelego Ragnarsson 
pritraktos malsamajn sintenojn konceme la Esperanto-literaturon, kiu estas konsid- 
erata jen iluzio, jen miraklo, jen simpla fakto. Tiuj tri vidpunktoj - la malscie an- 
taŭjuĝa, la subjektive fervora, la realisme objektiva - estos komentataj en la 
prelego. 

Kiel tradicie, la vizitantoj povos profiti de grandaj rabatoj en la libroservo kaj 
gajni libron aŭ alian esperantaĵon en senpaga loterio. Kafo kaj teo, ankaŭ senpagaj, 
estos varmaj la tutan tagon. 

La Malferma Tago daŭros de la 10-a ĝis la 17-a horo. La laborantoj de la Cen- 
tra Oficejo varme invitas esperantistojn viziti sian propran domon en Nieuwe Bin- 
nenweg 176, Roterdamo. 

(Gazetaraj komunikoj de UEA, M> 196) 

IRONIA REPLIKO 

En la lasta pasintjara REGo mi kun granda intereso tralegis rakonton de Vik- 
toro Aroloviĉ pri la drameca lukto de esperantistoj dum la Montevidea Unesko- 

Konferenco en 1954. Kelkajn vortojn mi volas diri pri tiu fiulo Blinkenberg. Eble 
juste oni diras, ke en Esperanto ne sufiĉas... insultaj vortoj, eldiroj. Ja en nia vivo 
ofte okazas akraj situacioj, tamen ni, “viktimoj de edukeco”, en tiuj momentoj uzas 
nur du-tri “fortajn” eldirojn. Do krom la kutimaj “Diablo prenu!” k.a. ni povas uzi 
en konvenaj okazoj tre elokventan insultaĵon: BLINKEN-BERGECO! 

Vladimir Cernov (Kaluga) 

“REBELA SONO” DE DOLCHAMAR 

Post longa periodo sen nova produkto vere roka, ke Dolchamar alvenas por 
rompi la silenton, vere estas mirige. Dolcxamar, kun CX antaŭe, navigis inter iom 
eksterteraj sonoroj kaj hezitaj impetoj inter teknoo kaj pli kutimaj ritmoj. Hodiaŭ 
aperas tute nova Dolchamar, kun CH anstataŭ CX, sed ankaŭ novaj muzikistoj kaj 
muzika direkto tute alia ol tiu, pri kiu ili kutimigis nin. 

Kvankam aŭdeblas ankoraŭ 
kelkaj ehoj de la antaŭa 
Dolcxamar, la bando fariĝis 
fmne roka, solide strukturita, 
kaj eble pli grava en la klopodoj 
por la tekstoj kaj muzika 
investo. La kerna ideo de la 
albumo estas “ke kune eblas 
ĉio”, kaj pere de voĉo bone 
regata Patrik, la kapulo, 
kantisto kaj aŭtoro de la tekstoj, 
tion diras al ni en Esperanto 
flua kiel poezio. 

Sajnas ke la bando fariĝis 
relative populara en Finnlando, 
laŭ la nombraj intervjuoj kaj 
publikaj koncertoj, kaj tio eĉ 
ekster la Esperanta mondo, tiel 

helpante la disvastigon de la lingvo kaj ĝia ideo. 

Tiu artista metamorfozo kaj la elekto de la eko de la jaro por ĝuigi nin pri tio, ja 
estas simbolaj, kaj antaŭsignas la agnoskadon de la bando kiu nun fariĝis mejloŝ- 
tona. Dolchamar plenmezure demonstris sian sindonemon al Esperanto; kaj 
kvankam la bando vere profesiiĝis, la engaĝiĝo de la unuaj tagoj restas integra, kaj 
la sonoroj ĉiam tiom belaj kaj ribelaj. 

Aĉetu ĝin... aŭ ne dormu plu! 

Por aŭskulti fragmenton aŭ rekte mendi uzu la retadreson: <http://www.vini 
lkosmo.com//?disc=vkkd75&lng=e>. 

(Informletero de Vinilkosmo, JSs 11) 

Mikaelo Bronŝtejn 

En la angulo de Eŭropo 

(svagaj skizoj pri ordinara prelegvojaĝo) 

LA KULPANTOJ 

De kio komenciĝas kutime miaj turneoj? Certe, de la invito - ĉu mi iru tien, kie 
oni ne atendas min aŭ eĉ ne ŝatus min vidi entute? 

Ci-foje la ĉefkulpantino estis Kristin Tytgat el Antverpeno, kiu dum la Inter- 
nacia Festivalo en Kiel (decembro 2003) afable invitis min en sian urbon por 
prelegi. Si estis la ini- 
ciatinto. Dum duon- 
jara preparado iel-tiel 
formiĝis la intemacia 
organiza teamo, kiun 
mi kore dankas por 
kelkmonataj zorgoj 
pri kunordigo de la 
itinero. Mi nepre ŝatus 
kun sincera danko 
nomi ĉiujn ĉi per- 
sonojn. Ili estas Jean- 
Pierre Allewaert 
(Belgio), Katrin Bos- 
song (Nederlando), 

Yves Nicolas (Fran- 
cio) kaj Osmo Buller, 

Generala Direktoro de 
la Centra Oficejo de 
UEA. La lastan mi devas danki ankaŭ por la titolo de tiu ĉi raporto - estas li, kiu 
skribis, min invitante: “... mi aŭdis, ke vi intencas vagi en nia angulo de Eŭ- 
ropo...”. 

Kaj certe mi tutanime dankas la organizantojn kaj gastigantojn en ĉiuj urboj kaj 
urbetoj, kiujn mi vizitis. Mi ne povas prezenti ĉi tie ĉiujn laŭnome, ĉar apems la 
listo de sepdek personoj minimume, sed endas diri, ke per la zorgoj de tiuj bon- 
koraj homoj mi ĝuis senriproĉan bonfarton dum la longa kaj nefacila kvardekkvin- 
taga migrado. 



LA VO JO 

Endas eviti priskribon de la preskaŭ jarlonga preparperiodo. Gi estas pure tek- 
nika laboro de ĉiuj flankoj - la organizantoj kunordigas la itineron, mi preparas 

programojn, konsiderante dezirojn kaj mendojn de ĉiu invitanta urbo. Sekvas for- 
malaĵoj (tamen priskribendaj iam por utilo de eventualaj vojaĝontoj), ordigo de 
valizo-tornistro-gitaro, kaj fine - mi sidaĉas en buso, kiu pli-malpli hastas al la 
celo. 

Mia multjara sperto montris, ke mi preskaŭ malkapablas dormi enbuse - pro tio 
ĉi-jare mi decidis komfortigi almenaŭ unu vojaĝnokton. Mi trajnumis al Minsk; 
dormo en la trajno estas tute kontentiga. Eĉ pli da gajno - en Minsk mi havis ŝan- 
con renkonti esperantistojn kaj iom da tempo babili pri la problemoj de E-movado 
en Belorusio. Sekvas halto la plej nervoprena ĉe la belorusia-pollanda limo - ses 
horoj da atendo kun posta priserĉado de miaj valizo-tomistro-gitaro. Normala dia- 
logo, ripetiĝanta ĉiufoje ĉe la landlimo: “Kial vi portas tiom da libroj? - Car mi es- 
tas la aŭtoro. - Vi ne rajtas. - Kiu malpermesas? - Ĉu vere ĉiuj libroj estas viaj? Ja 
jes, vidu - jen estas 
mi, kaj jen. Kaj jen 
estas kvin eŭroj... - 
Sen problemoj, ĝis 
revido.” 

Ekde la pola 
flanko ĉio funkcias 
rapide kaj glate, la 
buso startas preskaŭ 
tuj, kaj post plia 
tagnokto je la kvara 
matene mi estas 
renkontita de du bi- 
ciklarmitaj esper- 
antistoj en Utrecht. 

NEDERLANDO 

Utrecht, Den 
Helder, Apeldoom, 

Eindhoven, Gronin- 

gen, Zaanstad, Den Haag - sep urboj por sep tagoj. Ĉiutage ŝanĝinta la urbon, ĉu 
mi ion memoras entute? Estas kutima demando, kiam mi rakontas pri la vojaĝo al 
amikoj. Kial ne, mi respondas, restas ankoraŭ iom da memorĉeloj liberaj en la kra- 
nio. Estas ankaŭ la taglibro - mi kutimigis min noti la plej gravajn impresojn ĉi- 
utagajn. Sed mi eĉ ne prenu la taglibron. Kion mi kapablus forskui el mia memoro? 
Ĉu la dunivelajn stratojn de Utrecht? Ĉu la korŝiran sunsubiron ĉe la Norda maro? 
Ĉu la biciklogregojn ĉestacidomajn en Groningen? Ĉu la dometon en Zaanstad, kie 
la caro Petro la Granda devis dormi, verŝajne, premante la genuojn al la mentono? 
Ĉu la ĉarman vilaĝon, inspirintan Vinsenton Van Gogh dum pluraj jaroj? Ĉu la im- 
ponegan Esperanto-Instituton en Den Haag? Ĉio sidas en la kapo kaj atendas kon- 
venan tempon por detala primedito kaj priskribo. 

Des pli, la homoj. Tiu grandanima grizhara ondo de nederlandaj esperantistoj. 



kun "Kajto” 

Ja jes, ankaŭ mi estas grizharulo - eble pro tio miajn prelegojn/kantadojn vizitis 
plejparte tiaj aŭskultantoj, antaŭ kiuj mi sentis min knabaĉo. Aŭ tamen estas prob- 
lemo en la landa movado pri varbado de junularo... Ciuokaze - mi sentis min tre 
komforte en ĉiu urbo, en ĉiu rondo esperantista. Car miaj aŭskultantoj, absolute 
perfekte posedantaj la lingvon, ne nur komprenis min tuj post kaj foje eĉ antaŭ mia 
diro. Ili estis jam legintaj miajn librojn kaj emis diskuti prie. Ili ŝatis aŭdi min. Plej 
kortuŝa estis por mi la fakto, ke du aŭ tri samaj personoj ĉeestis en kelkaj diversur- 
baj prezentadoj - al mia scivolo ili klarigis, ke volas aŭdi laŭeble ĉiujn miajn 
prelegojn. Aparte agrabla surprizo por mi estis veno de "Kajto”-anoj al mia prezen- 
tado en Groningen, ankaŭ apero de firma junulara kemo en Den Haag, inkluzive 
certan ĉeboksaraninon. 


BELGIO 

La kalendaro iom pli malstreĉa prezentis al mi eblecon konkludi, ke estas tre 
multaj vidindaĵoj en la lando. 

En la apudmara Oostende, havante unu tagon plene liberan, mi eĉ sukcesis viz- 
iti flandrajn vilaĝojn kaj kamparojn, la hororfaman riveron Izer kaj la soldatan 
tombejon en apuda vilaĝo Vladslo. Tie ekkuŝis miloj da germanaj knaboj, metitaj 
kiel senviva karno en la flandran teron post batalo ĉe la sama Izer en 1914. Tie, in- 
ter akurataj vicoj kaj vicoj da plataj tomboŝtonoj, staras du ŝtonaj homoj, sur- 
genuiĝintaj funebre. Ili estas “La Afliktitaj Gepatroj”, skulptitaj de mondfama 
germana pentristino Kathe Kohvitz. Ankaŭ ŝia filo dekokjara, pereinta ĉe Izer, ku- 
ŝas tie sub iu el la plataj ŝtonoj. “Por ke post tiom da jaroj oni ne malatentu, ke ĉiu 
malamiko, kiu, plenumante solenan soldatan devon, perdis la vivon per kuglo aŭ 
bajoneto, estis filo de iu patrino.” - diris mia akompananto Raf Seys, aŭtoro de la 
libro pri Kathe Kohvitz. 

La pompa ĉefurbo de la unuiĝinta Eŭropo dekomence renkontis min amik- 
pluvete, tamen poste permesis senpluvan promenon ekde la fama Manneken Pis 
preter palacoj kaj parkoj al la kafejo “Esperanto”. En unu el la kunsidejoj de Eŭ- 
ropa Konsilio mi vidis ovalan tablegon kun ŝildetoj, metitaj por ĉiu landa reprezen- 
tanto. Post vana ekserĉo de ŝildeto “Rusio” (por esti fotita) mi akaparis la lokon de 
ĉeĥa reprezentanto. La ovaltablegon ĉirkaŭis vitrumitaj budoj por tradukistoj - se 
oni (ni) iam likvidos tiun absurdaĵon, certe, la kunsidejo aspektos pli vasta kaj pli 
impona... 

Vespereto en Kalmthout, urbo nevizitita pro frua sunsubiro, kaj matene - 
reekiro. Antaŭe la gastiganta FEL (Flandra Esperanto-Ligo) skribis al mi: “Bon- 
venon al pluva Antverpeno”, do mi iom miris, havante bluan ĉielon, sunegon kaj 
agrablan promenon kun Ivo Dunvael. Min ravis ĉio ĉi, sed precipe du domoj - tiu 
de Rubens kaj tiu de FEL. La lasta eĉ iom humiligas kaj pensigas: ĉu mi esperu 
ĝisvivi la tagon, kiam REU posedos ion similan en Moskvo? 

Brugge. Biciklado inter antikvaj stratoj. Vintrospita turista svarmado. Bone, se 
nian Peterburgon oni nomas La Norda Venecio, do pri Brugge tiun nomon oni 
devas ripeti dufoje - ĝi meritas.. 

Kurtaj promenoj en Kortrijk - vespere kaj matene. La ĝemelaj turoj. La naturo, 

protektata impete de ĉarmaj ho- 
moj, eble iom antikvamodaj. Mi 
levas de sur la herbo kelkajn 
manĝeblajn kaŝtanojn - eble ili 
sukcesos radikiĝi en mia apudurba 
terpeco. 

Leuven - universitata urbo. 
Svarmas junularo en la placo, 
meze de kiu staras kompatinda 
metala vireto - la objekto de 
mokomamado dum studentaj 
festoj. Matena frosteto kaj 
promeno al maizkampo. Maiz- 
tmnkoj iom velkaj staras tamen 
fortike, atendante rikoltadon. 
Ankaŭ maizspikon mi kunportu 
hejmen - sen troa espero, ke la 
grenoj vivos en mia malvarma 
gmndo. 

Gent, la glora. Inter belegaj 
antikvaj temploj, domoj kaj kaste- 
loj subite furoras afrika arto - or- 
namaĵoj, lerte produktitaj el bova 
sterko, miksita kun aloaĵo kaj 
kolorigita per naturdevenaj farboj. 
Provante aĉeti, ni informiĝas, ke 
ĉiuj omamaĵoj, pendantaj nun en grandega ejo, estas jam disvenditaj. 

Flandraj esperantistoj estas brila kompanio - ekde la interesega kaj tre estimata 
Gregoire Maertens, iama UEA-prezidanto, ĝis la kvinjara filozofiema denaskulo 
Tomas Demeyere. Flandraj esperantistoj estas pli diversaĝaj, do pli multnombre 
vizitataj estis miaj prezentadoj. Junularo venadis regule, inkluzive kelkajn eksajn 
sampatrujanojn (i.a. tihvinaninon Julinka). 

LA MALFERMA TAGO 

La Malferma Tago tamen okazis inter la belgia kaj la francia partoj de la 
tumeo. Du pliajn bonojn tio prezentis al mi. Unue, mi veturis al Roterdamo el Bel- 
gio per la aŭto, stirata de Ilja De Coster, apude sidis Julinka kaj Jorge Camacho - 
okazis do brila interbabilado duhora. Due, per afabla prizorgo de Claude Nourmont 
kaj Brian Moon unu nokton kaj la sekvantan duontagon mi bonŝance pasigis en la 
kvara lando - Luksemburgio, en ilia ĉarma hejmo. 

Cu mi komentu la Tagon mem? Gi estis jam abunde komentita en la gazetaro, 
do mi ne ripetu la frazojn jam diritajn de aliaj. Mi diru nur, ke al mi persone la 
Malferma Tago plaĉis preskaŭ komplete, ĉar ĝi reale estis eta UK kun pli ol 150 
partoprenintoj. Tuj post la alveno mi havis la unuan prezentadon, posttagmeze - la 



kun Gregoire Mciertens 


40 




duan, ankaŭ aliajn programerojn mi volegis ĉeesti, do ne havis la tempon eĉ por el- 
sakigi mian fotilon. 

A1 mi plaĉis la programo, zorgeme kompilita. A1 mi plaĉis la animigantoj de la 
programo: plejparte eble poeto Jorge Camacho, elane ĵetanta siajn poemojn en la 
publikon; la prezidanto de LitEA Povilas Jegorovas, memkompreneble, tute kon- 
traŭa laŭkaraktere al Jorge, pace estinganta diversajn timetojn-problemetojn de es- 
tontaj UK-anoj; kaj estraranino de UEA Ans Bakker, trankvile kaj konvinke 
klariginta siajn taskojn. 

Mi neniel volas diri, ke al mi ne plaĉis troabundo de vizitantoj - estas vera ĝuo 
esti kirlata en tiu enkoridora kaj enlibroserva svarmo, babili kun homoj, nu, mini- 
mume - saluti la malnovajn konatojn. Sed ŝajnis al mi, ke la CO-anoj estis grave 
embarasitaj pro tiu amasa vizitado, almenaŭ ili videble ne estis pretaj al tio. Estis 
por mi animdolorige, kiam mi, por du minutoj lasinte la saloneton post mia prezen- 
tado, ne simple malsukcesis repreni mian lokon en la saloneto, sed eĉ proksimiĝi je 
kvin metroj al la enirpordo! Car okazis la prelego de Marjorie Boulton! Kiom mi 
revis aŭdi ŝin, sed ve... La saloneto en la Centra Oficejo certe ne kapablas akcepti 
eĉ duonon el la veninta amaso. 


FRANCIO 

Fakte, mi jam estis vizitinta Francion meze de la flandra parto. Laŭ reciproka 
interkonsento mi iris el la flandra Kortrijk por unu tago al la franca Lille kaj poste 
revenis por viziti plurajn flandrajn urbojn. La alia interesa fakto (eĉ por mi) estas, 
ke en la lando restis tamen urboj kun la esperantistaj societoj, kiujn mi ne vizitis 
dum du antaŭaj grandaj turneoj. Tamen eĉ en la lokoj, antaŭe ne vizititaj, mi sentas 
min iom hejmece - verŝajne pro tio, ke tiu mia enfranciiĝo estis jam la oka. He- 
jmece - ne signifas sen intereso. Vidaĵoj admirindaj abundas ĉiuloke - ne multas 
nur la tempo por vidi. Ankaŭ la decembra vetero ne ĉiam konvenas. 

Estis nokta, pork- 
ristnaske lumigita 
Metz kun certaj do- 
moj, kie evoluis la 
eventoj de la romano 
de Schwartz “Kiel 
akvo de Frivero”. Mi 
volis vidi tion. 

Estis la muzeo- 
ercminejo en Ha- 
yange, interesa por 
mi, kiel por eksmin- 
isto. 

La riĉega muzeo 
de fotografio en Cha- 
lon - la fotografi- 
inventisto Nicephore 

Gens de Mer” 
(Maristoj). 

La ĝeme- 
lurbo de Tiĥvin 
- Herouville 
Saint Clair. 
Tien mi venas 
entute kvazaŭ 
hejmen - ĉar 
jam la sesan fo- 
jon. Ne escepte 
mi - pro la 
senĉesa 



Niepce loĝis en la urbo. 

La antikva Dijon kun abundaj vidindaĵoj kaj kun subita surprizo - tre impona 
ekspozicio pri Anton Ceĥov. Eĉ pli granda surprizo - Nacia Esperanto-Muzeo en 
apuda urbeto Gray. Abunda salivumado en ĉiu el la sep ĉambroj, ĉe la aĵoj - vidin- 
daj, foliumindaj, palpindaj. Mi restus tie almenaŭ por monato, sed havis nur iom 
pli ol horon. Ho ve al mi! 

Rouen renkontas min nebulvolvita, do la promeno estas same svaga kiel la 
nebulo: “Jen estas nia altega katedralo - Kie? - Jen, vi povas vidi almenaŭ ĝis 
kvinmetra alto! - Aĥ, jes... Jes, mi vidas!” En la placo, kie iam okazis ekzekuto de 
Jeanne d’ Arc, certe estas konstruita preĝejo - tre moderna kaj tre impona. 

La apudmara Le Havre estas en preskaŭ samdensa nebulo. Tamen vespere ĉe la 
maro mi bone vidas la famajn klifojn. Granda haveno; ŝipetoj, ŝipoj, ŝipegoj. Ka- 
nada greno, pola karbo, ĉinaj konteneroj. Maristaro. Ankaŭ la hotelo, kie mi 
pasigis du nok- 
tojn, havas la 
nomon “Les 


dekkvinjara 
vizitinterŝanĝo 

profunde amikiĝinta estas almenaŭ duono de la loĝantoj de ambaŭ urbetoj. 

Angers - abundas vidindaĵoj, mankas tempo. La mastroj demandas mian elek- 
ton: ĉu al la kastelo aŭ al David. Mi elektas la muzeon de Jean-Louis David. Mi ne 


bedaŭras pri tio. Samkiel pri sekvataga fulmrapida ekskurseto al la fama kastelo 
Grezijono. Gi aspektas alloge eĉ vintre. Vera juvelo de Esperanto-kulturo kun 
abundo da problemoj rekonstruaj kaj teknikaj. 

Franca esperantista movado estas la plej publika. En ĉiuj urboj la invitintoj zor- 
gis uzi mian venon por aktive konigi la lingvon al eksterespa loĝantaro. Per anon- 
coj radie kaj per artikoloj gazetare. Per dissendado de invitiloj. Per uzo de publikaj 
kunvenejoj. Rezulte mi parolis kaj kantis por 34 lernantoj kaj instruistoj en liceo de 
Lille, por 57 personoj en sinagogo (!) de Metz, por 72 personoj, inkluzive kelkajn 
anojn de ukraina societo, en Nilvange, por 78 personoj, inkluzive unu inon el 
Vorkuta (!), en Chalon k.t.p. Inter la aŭskultantoj certe estis ankaŭ esperantistoj, 

sed neesperantistoj pli aktivis pri demandado postprelega kaj eĉ aĉetadis kodiskojn 
en Esperanto. Pure esperantistan aŭditorion mi havis en Angers - 78 personojn, 
kiuj venis el tri urboj por kunfesti la 100-jaran jubileon de loka E-societo. 

ADIEU, PARIS! 

Mi venis en la francan ĉefurbon post la fino de mia tumea programo. La vizito 
estis absolute privata, kaj tiu fakto estis ĉi-okaze bonŝanca por mi. Car mi venadis 
Parizon multfoje ankaŭ antaŭe, sed ĉiam havis nur du-tri horojn por ŝanĝi stacido- 
mon aŭ por atingi flughavenon. 

Mi ne dirus, ke tiu ĉi vizito estis plensufiĉa por ekkoni Parizon, sed mi eksentis 
almenaŭ la etoson, la inspiran tenton de tiu urbo, promenante sola dum sunplena 
decembra tago. Tie, en iu kafejo aperis la versoj, per kiuj mi ŝatus fini la raporton 
pri mia restado en la angulo de Eŭropo. 

Varmigas nun decembra sun’ 

Dum tago-vago en kaj kun 
Satata strata homamas’, 

Senĉapeliga embaras’. 

Antaŭ majeste pompa plac’, 

Antaŭ modele pimpa glac’, 

Antaŭ pontara popuri’ - 
Elumilas mi kaj kantas mi: 

Adien, Paris! 

Finiĝos morgaŭ la feri’, 

Kunportos for 

Mi nur vizion vian por 

En la patri’ 

Sopiri pri kaj kanti pri... 

Adiea, Paris! 

Kortuŝa krea halucin’ 

Brakumas min, ensorbas min. 

Plu daŭras tag’, plu daŭras vag’ 

Kaj al Rohdin kaj al Balsac. 

A1 la pentristoj en Monmartr’, 

A1 varma vino kun amar’, 

Car por inspir’ kaj por plezur’ 

Mi unu tagon havas nur. 

Adieu, Paris! 

Sen vino venas la ebri’. 

En la sopir’, 

Kiel rezulto de la ir’ 

Laŭ strata stri’, 

Naskiĝas kri’, vastiĝas kri’: 

- Adieu, Paris! 

Fraŭlino ĉarma en metro’ 
Proksimas tro, ridetas tro... 

Per la rigard’ rapidas ŝi 
A1 la rigard’ respondi “ Oui !”, 
Sed ĉe la placo de Konkord' 
Forglutas ŝin ovrita pord’ 

A1 plenŝtopita trotuar’... 

Kaj flustras mi: “Au revoirV ’ 

Adieu, Paris! 

Min ree juna sentas mi. 
Momenta rev’ - 
De 1’ sapveziko hasta krev’. 
Sen iluzi’ 

Mi dankas vin pro 1’ eŭfori’! 
Adieu, Paris! 

La monda glor’, la venta vant’, 
Sokegaj por la vizitant’, 
Dorlotas menson, sed por mi 
Animo via gravas pli. 

Banala estas mia ver’, 

Sed eĉ sen gut’ de malsincer’, 
Ke en la koro restos nun 
Cikatro inter sen kaj kun. 



Adieu, Paris! 

FIo jes, finiĝas la feri’, 

En van’, kun spit’ 

Mi tamen revos pri 1’ revid’, 
Kaj kun pasi’ 

Ne senespere diras mi: 
Adien, Paris! 

15 . 12 . 2004 

Averto: tiu ĉi numero de REĉo estas la lasta, kiun ricevos ĉiuj 
abonantoj-2004. La sekva numero estos sendita nur ai tiuj, kiuj 
pagis sian membrokotizon (kun REGo) en REU aŭ REJM por 
2005 aŭ ia ĉi-jaran REĉo-abonkoston. 


CERBA GIMNASTIKO 

1. KOKTELO. Evidentiĝas, ke la msa kaj Esperanto tute interplektiĝis inter si, kaj 
parton de rusaj vortoj konsistigas E-aj vortoj, ekz. mono-zpaMMa. Do, sube vi trovos 
rusajn vortojn, kaj la kvanto de punktoj montras, kiom da literoj troviĝas en la ellasita 
parto, koincidanta kun E-vorto. La E-vortoj eniras kun finaĵoj. Por plifaciligi la 
respondon, post la rusaj vortoj enkrampe estas klarigata signifo de ia E-vorto. 


1). . . . ua 

(ne povi ne fari) 

2) JIO . . . . THB 

(interpunkcia signo) 

3) pe .... h 

(kunigi) 

4) na .... jia 

(perforta forpreno) 

5).P 

(realaĵo) 

6) HM . . . . H 

(esti peranto) 

7) 3K0 . . . . H 

(tenti) 

8) 3KO . . . . H 

(doni nomon) 

9) r . . . n 

( Aurum ) 

10). 3 

(esti je dispono) 


Solvo de Ia tasko 
en REGo JVe 6 (25) 

1) rito; 2) oro; 3) levi; 
4) suda; 5) peti; 6) ledo; 
7) konus; 8) indus; 9) raso. 


2. Necesas el la unua donita vorto ricevi la duan per ĉeno el vortoj; ĉiu vorto en la 
ĉeno devas diferenciĝi de ia antaŭa nur per unu litero. Ekz. korto - korko - porko — 
parko. 

a) KRENO - MIELO; b) GENTO - NACIO; 

c) MAMUTO - KAMELO; ĉ) SEKSO - CERBO. 


La solvojn necesas sendi dum 2 semajnoj post ricevo de la gazeto al Tatjana 
Auderskaja poŝte (Ukrainio, 65026 Odessa-26, p/k 71) aŭ rete (<zoo@te.net.ua>, 
<verda99@mail. ru>). 


UTILAJ ADRESOJ 

REU : p/k 57, 105318 Moskvo; retadreso <esperanto@au.ru>; 

ttt-ejo <http://www.reu.ru/>. 

retadreso <komitato.rejm@mail.ru>; ttt-ejo <www.tejo.org/rejm>. 

Nieuwe Binnenweg 176, NL-3015 BJ Rotterdam, Nederlando; 
retadreso <uea@uea.org>; ttt-ejo <http://www.uea.org>. 


REJM : 

UEA: 















La 19-an de januaro 2005 pro postsekvoj de apopleksio mortis Soiomon 
Visokovskij. Ni publikigas ĉi tie koncizan informon pri li kaj unu el iiaj 
versaĵoj. Ambaŭ estas represataj el lapoezia kolekto “Moskvaro”. 





Solomon Naumoviĉ Visokovskij naskiĝis en 1933 en 
Krivoj Rog (Ukrainio), studis metalurgion en Urala 
politeknika instituto en Sverdlovsk (nun - Jekaterinburg). 
En Moskvo loĝis ekde 1966. Havis sciencan gradon 
“kandidato de teknikaj sciencoj”. 

Visokovskij esperantiĝis en 1988 en kursoj en la klubo 
“Lev Tolstoj” (E-instruisto - Anatolo Gonĉarov) kaj tuj 
provis traduki rusen “Ho, mia kor”\ Ekde komenco li treege 
aktive partoprenis laboron de MLEKo (Moskva Literatura 
, E-Klubo), ties organo “Cerbe kaj kore” enhavas multe da 
liaj kontribuaĵoj - originalaj poemoj, tradukoj el la rusa 
I kaj rusigoj de Esperantaj poemoj. Tre sukcesis liaj tradukoj 
al la rusa el Ludmila Jevsejeva, Georgo Deŝkin, Nikolaj Hohlov kaj aliaj. Liaj poemoj 
estis publikigitaj en “Litova Stelo”, “Moskva Gazeto”, “Scienco kaj Kulturo”, “Dia 
Regno” kaj “Monato”. Ili ricevis premiojn en literaturaj konkursoj, en “Muzo-1992” 
(Litovio) la poemo “Ĉio pasas” ricevis la unuan premion. 



ĈIO PASAS 

Ĉio pasas... - severa, kmela kanono, 

Kiu estis dirita de reĝ’ Salomono. 

Ĉio pasas - la leĝo por ĉiuj vivantoj... 

Sed eteme - ne mortas la Kanto de Kantoj! 
Kaj pro tio - ne timu potencon de T morto, 
Se al ni donas amon kaj kreon la Sorto! 

Ne forgesu pri tio! Memom la nuron: 

Sur la tero ni devas postlasi - bonspuron! 


(Rusia 6speran+o-Gŭ2;e+o) M 1(26) februaro 2005 

komuna eldono de REU kaj REJM aperadas ekde 2000 

redaktas Garik Kokolija kunredaktas Viktor Aroloviĉ 

poŝta adreso Pjatnickoje ŝosse 45 - 105, 125310 Moskvo, Rusio 
retadreso <gazeto@mail.ru> 

materialoj de la gazeto povas esti represataj, kondiĉe ke 
la tekstoj restos senŝanĝaj kaj estos indikita la fonto 

abontarifoj por 2005: 

por loĝantoj de Rusio kaj aliaj landoj de KSS - 140 rubloj sendendaj al: 
TeopruH Bjia/iUMHpoBHM Kokojihh, Hhtiihukoc rnocce 45 - 105, 125310 MocKBa 
por loĝantoj de aliaj landoj - 15 eŭroj pagendaj al la konto kklg-r ĉe UEA 

















